open-index/open-wikipedia-markdown huggingface dataset:
ಬಾಲಭಾಸ್ಕರ್

**ಬಾಲಭಾಸ್ಕರ್ ಚಂದ್ರನ್** (ಜುಲೈ ೧೦, ೧೯೭೮ ರಿಂದ ಅಕ್ಟೋಬರ್ ೨ ೨೦೧೮) ಒಬ್ಬ ಭಾರತೀಯ ವಯೋಲಿನ್ ವಾದಕ, ಸಂಗೀತ ಸಂಯೋಜಕ ಮತ್ತು ಧ್ವನಿ ಮುದ್ರಣ ನಿರ್ಮಾಪಕ. ದಕ್ಷಿಣ ಭಾರತದಲ್ಲಿ ಸಮ್ಮಿಳನ ಸಂಗೀತ (ಫ಼್ಯೂಶನ್ ಮ್ಯೂಸಿಕ್) ವನ್ನು ಉತ್ತೇಜಿಸುವಲ್ಲಿ ಅವರು ಗುರುತಿಸಿಕೊಂಡಿದ್ದರು. 
## ಬಾಲ್ಯ ಮತ್ತು ವೈಯಕ್ತಿಕ ಜೀವನ
ಇವರು ಹುಟ್ಟಿದ್ದು ೧೯೭೮ ರ ಜುಲೈ ೧೦ ರಂದು ಸಿ. ಕೆ. ಉನ್ನಿ ಮತ್ತು ಶಾಂತಕುಮಾರಿ ದಂಪತಿಗಳಿಗೆ. ಮೂಲತಃ ಇವರು ಕೇರಳದ ತಿರುವನಂತಪುರಂನವರು. ಸಂಗೀತದ ಕುಟುಂಬದಿಂದಲೇ ಬಂದವರಾದ ಕಾರಣ, ಮೂರು ವರ್ಷ ವಯಸ್ಸಿನವರಿದ್ದಾಗಲೇ, ಕರ್ನಾಟಿಕ್ ಸಂಗೀತದಲ್ಲಿ ಪರಿಣಿತರಾದ ಅವರ ಚಿಕ್ಕಪ್ಪ ಬಿ. ಸಸಿಕುಮಾರ್ ರಿಂದ ವಾದ್ಯ ಸಂಗೀತದ ಜಗತ್ತಿಗೆ ಪರಿಚಯಿಸಲ್ಪಟ್ಟರು. ಬಾಲಭಾಸ್ಕರ್ ಡಿಸೆಂಬರ್ ೧೬, ೨೦೦೦ ರಂದು ತಮ್ಮ ಗೆಳತಿ ಲಕ್ಷ್ಮಿಯವರನ್ನು ವಿವಾಹವಾದರು. ಅವರ ಏಕೈಕ ಪುತ್ರಿ ತೇಜಸ್ವಿನಿ ಬಾಲ, ಹುಟ್ಟಿದ್ದು ೨೦೧೬ರ ಮೇ ೧೪ ರಂದು.
## ವೃತ್ತಿ ಜೀವನ
ಬಾಲಭಾಸ್ಕರ್ ೧೨ನೇ ವಯಸ್ಸಿನಲ್ಲಿ ತಮ್ಮ ವೃತ್ತಿ ಜೀವನವನ್ನು ಪ್ರಾರಂಭಿಸಿದ್ದರು. ಮಲಯಾಳಂ ಚಲನಚಿತ್ರ *ಮಾಂಗಲ್ಯ ಪಲ್ಲಕ್ಕು* (೧೯೯೮) ಗೆ ತಮ್ಮ ೧೭ನೇ ವಯಸ್ಸಿನಲ್ಲಿ ಸಂಗೀತ ನೀಡಿದ್ದರಿಂದ ಮಲಯಾಳಂ ಚಿತ್ರರಂಗದಲ್ಲಿಯೇ ಅತ್ಯಂತ ಕಿರಿಯ ಸಂಗೀತ ನಿರ್ದೇಶಕರೆನಿಸಿಕೊಂಡರು. ಅವರ ಎರಡು ಆಲ್ಬಂಗಳಾದ *ನಿನಕೈ* (೨೦೧೪) ಮತ್ತು *ಆದ್ಯಮಯಿ* (೧೯೯೯) ಸಂಯೋಜನೆಗಳು, ಪ್ರಣಯಗೀತೆಗಳಲ್ಲಿ ಇನ್ನೂ ಪ್ರಾಮುಖ್ಯತೆ ಪಡೆದಿವೆ. ಅವರು ಕರ್ನಾಟಿಕ್ ಸಂಗೀತದಲ್ಲಿ ಪಾರಂಗತರಾಗಿದ್ದರು. ಪ್ರೇಕ್ಷಕರನ್ನು ತಮ್ಮ ಸಂಗೀತದಲ್ಲಿ ಹಿಡಿದಿಟ್ಟುಕೊಳ್ಳುವ ಸಾಮರ್ಥ್ಯ ಅವರಲ್ಲಿದ್ದುದರಿಂದ ಪ್ರಮುಖ ಪ್ರದರ್ಶನಗಳು ಮತ್ತು ಶಾಸ್ತ್ರೀಯ ಸಂಗೀತಗೋಷ್ಠಿಗಳಲ್ಲಿ ಜನ ಮೆಚ್ಚಿನವರಲ್ಲಿ ಒಬ್ಬರಾಗಿದ್ದರು.

ಹಲವಾರು ಕರ್ನಾಟಿಕ್ ಸಂಗೀತ ಕಚೇರಿಗಳಲ್ಲಿ ತಮ್ಮ ಚಿಕ್ಕಪ್ಪ ಮತ್ತು ಗುರುವಾಗಿದ್ದ ಬಿ. ಸಸಿಕುಮಾರ್ ಜೊತೆ ಜೋಡಿಯಾಗಿ ಪಿಟೀಲು ವಾದನದಲ್ಲಿ ಮೆಚ್ಚುಗೆ ಗಳಿಸಿದ್ದರು. ಬಾಲಭಾಸ್ಕರ್ ಅವರು ಉಸ್ತಾದ್ ಜಾಕಿರ್ ಹುಸೇನ್, ಶಿವಮಣಿ, ಲೂಯಿಸ್ ಬ್ಯಾಂಕ್ಸ್, ವಿಕ್ಕು ವಿನಾಯಕ್ರಂ, ಹರಿಹರನ್, ಮಟ್ಟನ್ನೂರ್ ಶಂಕರನ್ ಕುಟ್ಟಿ, ರಂಜಿತ್ ಬಾರೋಟ್, ಫ಼ಜಲ್ ಖುರೇಷಿ ಮುಂತಾದವರೊಂದಿಗೆ ಭಾರತ ಮತ್ತು ವಿದೇಶಗಳಲ್ಲಿ ಸಂಗೀತ ಪ್ರದರ್ಶನ ನೀಡಿದ್ದಾರೆ.
## ಇತ್ತೀಚಿನ ಕೃತಿಗಳು
ಬಾಲಭಾಸ್ಕರ್ ಅವರ ಮೊದಲ 'ವಾದ್ಯಗಳ ಸಮ್ಮಿಳನ' (ಇನ್ಸ್ಟ್ರುಮೆಂಟಲ್ ಫ಼್ಯೂಶನ್) *ಲೆಟ್ ಇಟ್ ಬಿ* ೨೦೧೧ ರಲ್ಲಿ ಬಿಡುಗಡೆಯಾಗಿತ್ತು. ಪ್ರಸಿದ್ಧ ಸಂಗೀತಗಾರರಾದ ಶಿವಮಣಿ, ಲೂಯಿಸ್ ಬ್ಯಾಂಕ್ಸ್, ಫ಼ಜಲ್ ಖುರೇಷಿ, ಗಿನೋ ಬ್ಯಾಂಕ್ಸ್, ಮತ್ತು ಷೆಲ್ಡಿನ್ ಡಿ'ಸಿಲ್ವಾ ಇವರೆಲ್ಲಾ ಈ ಆಲ್ಬಂನಲ್ಲಿ ಕಾಣಿಸಿಕೊಂಡಿದ್ದರು. ಬಾಲಭಾಸ್ಕರ್ ಅವರ ಭಾರತೀಯ ವಯೋಲಿನ್ ವಾದನದ ಜೊತೆಗೆ ರಾಕ್, ಜಾಝ್, ಹಿಪ್-ಹಾಪ್ ಮತ್ತು ಟೆಕೋ ಸಂಗೀತದ ಮಿಶ್ರಣ ಆ ಅಲ್ಬಂನಲ್ಲಿ ತುಂಬಿದೆ. ಸಂಸ್ಕೃತಿಯನ್ನು ಸಂವಹನ ಭಾಷೆಯಾಗಿ ಉತ್ತೇಜಿಸುವಲ್ಲಿ, ಸಂಸ್ಕೃತ ಸಾಹಿತ್ಯವನ್ನು ಇದು ಒಳಗೊಂಡಿದೆ. *ಬಿಗಿನ್ ವಿತ್ ಸೂರ್ಯ* ಮತ್ತು *ಬಿ ಯೋಂಡ್* ಎಂಬ ಎರಡೂ ಹಾಡುಗಳನ್ನು ದೃಶ್ಯೀಕರಿಸಲಾಗಿದೆ. ಎಂಸಿ ಆಡಿಯೋಸ್ ಆಂಡ್ ವೀಡಿಯೋಸ್ ಬ್ಯಾನರ್ ಅಡಿಯಲ್ಲಿ ಈ ಆಲ್ಬಂ ನ್ನು ತಯಾರಿಸಲಾಗಿದೆ.

ಅಂತರಾಷ್ಟ್ರೀಯ ಲೇಪವನ್ನು ಹೊಂದಿದ *ಕರ್ನಾಟಿಕ್ ಕೀರ್ತನೆ* ಗಳನ್ನು ತಮ್ಮದೇ ಶೈಲಿಯಲ್ಲಿ ಹೊರತಂದರು ಬಾಲಭಾಸ್ಕರ್. ಈ ಯೋಜನೆಯನ್ನು *ಭಜತಿ* ಎಂದು ಕರೆಯಲಾಗಿತ್ತು ಮತ್ತು ಆಡಿಯೋ ಟ್ರಾಕ್ಸ್ ಇದರ ಮಾರಾಟ ಹಕ್ಕನ್ನು ಹೊಂದಿದೆ.
## ಮರಣ
ತಿರುವನಂತಪುರಂನ ಪಲ್ಲಿಪುರಂನಲ್ಲಿ ಸೆಪ್ಟೆಂಬರ್ ೨೫, ೨೦೧೮ ರಂದು ಜರುಗಿದ ಕಾರು ಅಪಘಾತದಲ್ಲಿ ಹಲವಾರು ರೀತಿಯಲ್ಲಿ ಗಾಯಗೊಂಡರು. ಬಳಿಕ ತಿರುವನಂತಪುರಂನಲ್ಲಿನ ಅನಂತಪುರಿ ಆಸ್ಪತ್ರೆಗೆ ಸೇರಿಸಿದಾಗ್ಯೂ ಹಲವು ಶಸ್ತ್ರಚಿಕಿತ್ಸೆಗಳು ನಡೆದರೂ, ಅಕ್ಟೋಬರ್ ೨, ೨೦೧೮ರಂದು ಚಿಕಿತ್ಸೆ ಪಡೆಯುತ್ತಿದ್ದಾಗ ಹೃದಯಾಘಾತದಿಂದ ಮರಣ ಹೊಂದಿದರು. ಇದೇ ಅಪಘಾತದಲ್ಲಿ ಅವರ ಮಗಳು ತೇಜಸ್ವಿನಿ ಬಾಲ ಆಸ್ಪತ್ರೆಗೆ ದಾಖಲಾದಾಗ ಮರಣ ಹೊಂದಿದ್ದರು.
## ಸಂಗೀತ ಕೃತಿಗಳ ಪಟ್ಟಿ
ಸಂಗೀತ ಕಚೇರಿಗಳು ಮತ್ತು ವೇದಿಕೆ ಪ್ರದರ್ಶನಗಳಲ್ಲದೆ, ಬಾಲಭಾಸ್ಕರ್ ಮಲಯಾಳಂ, ಹಿಂದಿ, ತಮಿಳು, ತೆಲುಗು ಮತ್ತು ಸಂಸ್ಕೃತ ಭಾಷೆಗಳಲ್ಲಿ, ಜಾಹೀರಾತು, ಚಲನಚಿತ್ರಗಳು, ಟೆಲಿ-ಸೀರಿಯಲ್ ಶೀರ್ಷಿಕೆಗಳು ಮತ್ತು ಆಲ್ಬಂಗಳಿಗೆ ಸಂಗೀತ ನೀಡಿದ್ದರು.

## ಪ್ರಶಸ್ತಿ
ಸಂಗೀತ ವಾದ್ಯ (ವಯೋಲಿನ್) ಗಾಗಿ, ಕೇಂದ್ರ ಸಾಹಿತ್ಯ ಅಕಾಡೆಮಿ ನೀಡಿದ, ೨೦೦೮ ರ *ಬಿಸ್ಮಿಲ್ಲಾ ಖಾನ್ ಯುವ ಸಂಗೀತ ಪುರಸ್ಕಾರ* ಬಾಲಭಾಸ್ಕರ್ ಪಡೆದಿದ್ದರು.
## ಉಲ್ಲೇಖಗಳು
ವರ್ಗ:ಸಂಗೀತ
ಮಾನವ ಕಾಲು

thumb

ಮನುಷ್ಯ ಶರೀರದ ಕೆಳಗಣ ಭಾಗವನ್ನು ಒಟ್ಟಾಗಿ **ಮನುಷ್ಯನ ಕಾಲು** ಎನ್ನಲಾಗುತ್ತದೆ. ಇದರಲ್ಲಿ ಪಾದ, ತೊಡೆ, ಟೊಂಕ ಮತ್ತು ನಿತಂಬವೂ ಸೇರಿರುತ್ತದೆ.  ಆದರೆ, ಮಾನವ ಅಂಗರಚನಾಶಾಸ್ತ್ರದಲ್ಲಿನ ವ್ಯಾಖ್ಯಾನವು ಕೇವಲ ಮಂಡಿಯಿಂದ ಗುಲ್ಫಕ್ಕೆ ವಿಸ್ತರಿಸುವ ಕೆಳಗಿನ ಅವಯವದ ವಿಭಾಗವನ್ನು ಸೂಚಿಸುತ್ತದೆ. ಇದನ್ನು ಕ್ರಸ್ ಎಂದು ಕೂಡ ಕರೆಯಲಾಗುತ್ತದೆ. ಕಾಲುಗಳನ್ನು ನಿಂತುಕೊಳ್ಳಲು, ಮತ್ತು ಕುಣಿತದಂತಹ ಆಟಪಾಟ ಸಂಬಂಧಿ ಸೇರಿದಂತೆ ಎಲ್ಲ ಬಗೆಯ ಚಲನೆಗೆ ಬಳಸಲಾಗುತ್ತದೆ, ಮತ್ತು ಒಬ್ಬ ವ್ಯಕ್ತಿಯ ದ್ರವ್ಯರಾಶಿಯ ಗಣನೀಯ ಭಾಗವನ್ನು ರಚಿಸುತ್ತವೆ. ಹೆಂಗಸರ ಕಾಲುಗಳು ಸಾಮಾನ್ಯವಾಗಿ ಹೆಚ್ಚಿನ ಟೊಂಕದ ಒಳತಿರುಗಿನ ಮತ್ತು ಟಿಬಿಯೊಫ಼ೀಮೋರಲ್ ಕೋನಗಳನ್ನು ಹೊಂದಿರುತ್ತವೆ, ಆದರೆ ಗಂಡಸರಲ್ಲಿ ಇರುವುದಕ್ಕಿಂತ ಹೆಚ್ಚು ಗಿಡ್ಡ ಊರ್ವಸ್ಥಿ ಮತ್ತು ಜಂಘಾಸ್ಥಿ ಉದ್ದಗಳನ್ನು ಹೊಂದಿರುತ್ತವೆ.

ವಿಕಸನವು ಮಾನವ ಶರೀರಕ್ಕೆ ಎರಡು ವಿಶಿಷ್ಟ ಲಕ್ಷಣಗಳನ್ನು ಒದಗಿಸಿದೆ: ದೃಶ್ಯ ನಿರ್ದೇಶಿತ ಬಳಕೆಗೆ ಮೇಲಿನ ಅವಯವದ ವಿಶೇಷೀಕರಣ ಮತ್ತು ಸಮರ್ಥ ದ್ವಿಪಾದ ನಡಿಗೆಗೆ ನಿರ್ದಿಷ್ಟವಾಗಿ ಮಾರ್ಪಾಡಾಗಿರುವ ಕಾರ್ಯವಿಧಾನವಾಗಿ ಕೆಳಗಿನ ಅವಯವದ ಅಭಿವೃದ್ಧಿ. ನೆಟ್ಟಗೆ ನಡೆಯುಬ ಸಾಮರ್ಥ್ಯವು ಮಾನವರಿಗೆ ಅನನ್ಯವಲ್ಲವಾದರೂ, ಇತರ ಪ್ರೈಮೇಟ್‍ಗಳು ಇದನ್ನು ಕೇವಲ ಅಲ್ಪಾವಧಿಗೆ ಸಾಧಿಸಬಲ್ಲವು ಮತ್ತು ಇದಕ್ಕೆ ಬಹಳ ಶಕ್ತಿ ವ್ಯಯಿಸಬೇಕಾಗುತ್ತದೆ. ದ್ವಿಪಾದ ಸ್ಥಿತಿಗೆ ಮಾನವ ರೂಪಾಂತರವು ಕಾಲಿಗೆ ಮಾತ್ರ ಸೀಮಿತವಾಗಿಲ್ಲ, ಜೊತೆಗೆ ಶರೀರದ ಗುರುತ್ವ ಕೇಂದ್ರದ ನೆಲೆ, ಆಂತರಿಕ ಅಂಗಗಳ ಪುನರ್ವ್ಯವಸ್ಥೆ, ಮತ್ತು ಮುಂಡದ ರೂಪ ಹಾಗೂ ಜೈವಿಕ ಕಾರ್ಯವಿಧಾನದ ಮೇಲೆ ಕೂಡ ಪ್ರಭಾವ ಬೀರಿದೆ. ಮಾನವರಲ್ಲಿ, ಇಮ್ಮಡಿ ಎಸ್ ಆಕಾರದ ಬೆನ್ನೆಲುಬು ತೂಕವನ್ನು ಮುಂಡದಿಂದ ಪಾದಗಳ ಭಾರ ಹೊರುವ ಮೇಲ್ಮೈ ಮೇಲೆ ಸ್ಥಳಾಂತರಿಸುವ ಧಕ್ಕೆ ಚೋಷಕವಾಗಿ ಕಾರ್ಯನಿರ್ವಹಿಸುತ್ತದೆ. ಆಧಾರ ಒದಗಿಸಲು ಮತ್ತು ಚಲನೆಗಾಗಿ ಅವುಗಳ ವಿಶಿಷ್ಟ ವಿಶೇಷೀಕರಣದ ಪರಿಣಾಮವಾಗಿ ಮಾನವ ಕಾಲುಗಳು ಅಸಾಧಾರಣವಾಗಿ ಉದ್ದ ಮತ್ತು ಪ್ರಬಲವಾಗಿವೆ — ಅರಾಂಗಟ್ಯಾನ್‍ಗಳಲ್ಲಿ ಕಾಲಿನ ಉದ್ದವು ಮುಂಡದ ಶೇಕಡ ೧೧೧ರಷ್ಟು ಇದೆ; ಚಿಂಪಾಜ಼ಿಗಳಲ್ಲಿ ಶೇಕಡ ೧೨೮ರಷ್ಟು ಇದೆ, ಮತ್ತು ಮಾನವರಲ್ಲಿ ಶೇಕಡ ೧೭೧ರಷ್ಟು ಇದೆ. ಕಾಲಿನ ಅನೇಕ ಸ್ನಾಯುಗಳು ಕೂಡ ದ್ವಿಪಾದ ಸ್ಥಿತಿಗೆ ಮಾರ್ಪಾಡುಗೊಂಡಿವೆ, ಹೆಚ್ಚು ಗಣನೀಯವಾಗಿ ನಿತಂಬ ಸ್ನಾಯುಗಳು, ಮಂಡಿಯ ಕೀಲಿನ ಚಾಚುಸ್ನಾಯುಗಳು, ಮತ್ತು ಮೀನಖಂಡದ ಸ್ನಾಯುಗಳು.

ಅನೇಕ ಪಾಶ್ಚಾತ್ಯ ಸಂಸ್ಕೃತಿಗಳಲ್ಲಿ ಹದಿಹರೆಯದ ಮತ್ತು ವಯಸ್ಕ ಮಹಿಳೆಯರು ಹಲವುವೇಳೆ ತಮ್ಮ ಕಾಲುಗಳಿಂದ ಕೂದಲನ್ನು ತೆಗೆಯುತ್ತಾರೆ. ದೃಢ, ಕಂದಾಗಿಸಿದ ಮತ್ತು ಕೂದಲು ತೆಗೆದಿರುವ ಕಾಲುಗಳನ್ನು ಕೆಲವೊಮ್ಮೆ ತಾರುಣ್ಯದ ಚಿಹ್ನೆಯಾಗಿ ನೋಡಲಾಗುತ್ತದೆ ಮತ್ತು ಈ ಸಂಸ್ಕೃತಿಗಳಲ್ಲಿ ಹಲವುವೇಳೆ ಇವನ್ನು ಆಕರ್ಷಕವೆಂದು ಪರಿಗಣಿಸಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ಮಾನವ ಶರೀರ
ಹೆರಿಗೆ ಸಮಯದಲ್ಲಿನ ದುರುಪಯೋಗ

**ಹೆರಿಗೆ ಸಮಯದಲ್ಲಿನ ದುರುಪಯೋಗ** (ಅಥವಾ ಪ್ರಸೂತಿ ಹಿಂಸೆ) ಅಂದರೆ ಹೆರಿಗೆ ಸಮಯದಲ್ಲಿನ ನಿರ್ಲಕ್ಷ್ಯ, ದೈಹಿಕ ದುರುಪಯೋಗ ಮತ್ತು ಗೌರವದ ಕೊರತೆ. ಇದನ್ನು ಮಹಿಳಾ ಹಕ್ಕುಗಳ ಉಲ್ಲಂಘನೆ ಎಂದು ಪರಿಗಣಿಸಲಾಗಿದೆ. ಪ್ರಸವ-ಪೂರ್ವ ಆರೈಕೆಯನ್ನು ಮತ್ತು ಇತರ ಆರೋಗ್ಯ ಸೇವೆಗಳನ್ನು ಮಹಿಳೆಯರು ಬಳಸುವುದನ್ನು ತಡೆಯುವುದು ಕೂಡಾ ಇದರೊಳಗೆ ಸೇರಿಕೊಂಡಿದೆ. ಹೆರಿಗೆಯ ಸಮಯದಲ್ಲಿನ ದುರುಪಯೋಗ ಮಹಿಳೆಯರ ವಿರುದ್ಧ ಹಿಂಸೆಯ ಒಂದು ಸ್ವರೂಪವಾಗಿದೆ.
## ವಿಶ್ವ ಆರೋಗ್ಯ ಸಂಸ್ಥೆ ವರದಿ
ಈ ಬೆಳವಣಿಗೆಗಳ ವ್ಯಾಪಕತೆಯ ಬಗ್ಗೆ ವಿಶ್ವ ಆರೋಗ್ಯ ಸಂಸ್ಥೆ ತನಿಖೆ ನಡೆಸಿತು. ಅದರ ಅಧ್ಯಯನಗಳ ಪ್ರಕಾರ ಇದೊಂದು ಜಾಗತಿಕ ಸಮಸ್ಯೆಯೆಂದು ಕಂಡುಬರುತ್ತದೆ. ಮಗು ಗರ್ಭದಲ್ಲಿರುವಾಗಿನ ವೈದ್ಯಕೀಯ ಮತ್ತು ಆರೋಗ್ಯ ಸೌಲಭ್ಯಗಳಲ್ಲಿ, ಹೆರಿಗೆ ಸಮಯದಲ್ಲಿ ಮಹಿಳೆಯರು ಅಗೌರವ, ದುರುಪಯೋಗ ಅಥವಾ ನಿರ್ಲಕ್ಷ್ಯವನ್ನು ಅನುಭವಿಸುತ್ತಾರೆ. ಜನನದ ಸಮಯದಲ್ಲಿ ಮಹಿಳೆಯರು 
ಮತ್ತು ಆರೋಗ್ಯ ಪೂರೈಕೆದಾರರ ನಡುವಿನ ನಿಂದನೀಯ ಸಂಬಂಧ ಮತ್ತು ನಂಬಿಕೆ ವೈದ್ಯಕೀಯ ನೆರವು ಪಡೆಯಲು ಕಷ್ಟವಾಗುತ್ತದೆ. ಗರ್ಭಾವಸ್ಥೆಯಲ್ಲಿ ಅಗೌರವ ಮತ್ತು ಹಿಂಸೆಯಂತಹ ಉಪಚಾರವನ್ನು ಅನುಭವಿಸಬಹುದು. ಹೆರಿಗೆಯ ಸಮಯದಲ್ಲಿ, ಮಹಿಳೆ ದುರ್ಬಲಳಾಗಿರುತ್ತಾಳೆ ಮತ್ತು ಸ್ವತಃ ರಕ್ಷಿಸಿಕೊಳ್ಳಲು ಸಾಧ್ಯವಾಗುವುದಿಲ್ಲ. ಈ ದುರುಪಯೋಗದ ಫಲಿತಾಂಶಗಳು ಶಿಶು ಮತ್ತು ತಾಯಿಯ ಮೇಲೆ ಬಹಳ ಋಣಾತ್ಮಕ ಪರಿಣಾಮಗಳನ್ನು ಉಂಟುಮಾಡಬಹುದು.

ದೈಹಿಕ ದುರ್ಬಳಕೆ, ನೋವಿನ ಔಷಧಿಗಳನ್ನು ತಡೆಹಿಡಿಯುವುದು, ಅಗೌರವ, ಅವಮಾನ, ವಿಶ್ವಾಸದ ಕೊರತೆ, ಗೌಪ್ಯತೆಯ ಕೊರತೆ, ವೈದ್ಯಕೀಯ ಮಾಹಿತಿ ನೀಡದಿರುವುದು ಮತ್ತು ಸೌಲಭ್ಯಗಳನ್ನು ತಡೆಹಿಡಿಯುವಂತಹ ಸಂದರ್ಭಗಳನ್ನು ವಿಶ್ವ ಆರೋಗ್ಯ ಸಂಸ್ಥೆ ಗುರುತಿಸಿದೆ. ಇದರ ಜೊತೆಗೆ, ಹೆರಿಗೆಯ ಸಮಯದಲ್ಲಿನ ನಿರ್ಲಕ್ಷ್ಯವು ದೈಹಿಕ ಹಸ್ತಕ್ಷೇಪದ ಪ್ರತಿಕ್ರಿಯೆಯನ್ನು ಉಂಟುಮಾಡಬಹುದಾದ ಜೀವ ಬೆದರಿಕೆಗೆ ಉಂಟಾಗುವ ತೊಡಕುಗಳಿಗೆ ಕಾರಣವಾಗಿದೆ.

ಹೆರಿಗೆಯ ಸಮಯದಲ್ಲಿ ಕೆಲವು ಮಹಿಳೆಯರು ದುರುಪಯೋಗ ಅನುಭವಿಸುತ್ತಾರೆ. ಹದಿಹರೆಯದವರು, ವಲಸಿಗ ಮಹಿಳೆಯರು, ಎಚ್ಐವಿ ಸೋಂಕಿತ ಮಹಿಳೆಯರು, ಮತ್ತು ಜನಾಂಗೀಯ ಅಲ್ಪಸಂಖ್ಯಾತರ ಮಹಿಳೆಯರ ದುರುಪಯೋಗ ಇತರರಿಗಿಂತ ಹೆಚ್ಚಾಗಿರುತ್ತದೆ.

*ಪ್ರಸೂತಿ ಹಿಂಸಾಚಾರ* ಎಂಬ ಪದವನ್ನು ಹೆಚ್ಚಾಗಿ ಲ್ಯಾಟಿನ್ ಅಮೆರಿಕಾದ ರಾಷ್ಟ್ರಗಳಲ್ಲಿ ಬಳಸುತ್ತಾರೆ, ಅಲ್ಲಿನ ಕಾನೂನು ಅಂತಹ ನಡವಳಿಕೆಯನ್ನು ನಿಷೇಧಿಸುತ್ತದೆ. ಅರ್ಜೆಂಟೈನಾ, ಪೋರ್ಟೊ ರಿಕೊ ಮತ್ತು ವೆನೆಜುವೆಲಾ ಸೇರಿದಂತೆ ಹಲವು ರಾಷ್ಟ್ರಗಳಲ್ಲಿ ಇಂತಹ ಕಾನೂನುಗಳು ಅಸ್ತಿತ್ವದಲ್ಲಿವೆ.

## ಉದಾಹರಣೆಗಳು
### ವಿದೇಶಗಳಲ್ಲಿ
೧೯೫೦ ರಿಂದ ೧೯೮೦ ರ ನಡುವಿನಲ್ಲಿನ, ಉತ್ತರ ಅಮೇರಿಕನ್ ಮೆಡಿಸಿನ್ ಮತ್ತು ಸ್ತ್ರೀರೋಗಶಾಸ್ತ್ರಜ್ಞರ ಮೂಲಗಳ ಪ್ರಕಾರ, *ಗಂಡನ ಹೊಲಿಗೆ* ಎಂದು ಕರೆಯಲ್ಪಡುವ ಅಭ್ಯಾಸವೊಂದು ಬಳಕೆಯಲ್ಲಿತ್ತು. ಎಪಿಸಿಯೋಟಮಿ ಅಥವಾ ಯೋನಿಯ ನೈಸರ್ಗಿಕ ಹರಿದುಹೋಗುವಿಕೆಯ ನಂತರ ಮಹಿಳಾ ಯೋನಿಯಲ್ಲಿ ಹೆಚ್ಚುವರಿ ಹೊಲಿಗೆಗಳನ್ನು ಹಾಕುವುದರಿಂದ ಪತಿಯ ಭವಿಷ್ಯದ ಲೈಂಗಿಕ ಆನಂದವನ್ನು ಹೆಚ್ಚಿಸುತ್ತದೆ ಎಂಬ ಕಾರಣದಿಂದಾಗಿ ಮಹಿಳೆಯರಿಗೆ ದೀರ್ಘಕಾಲದ ನೋವು ಮತ್ತು ಅಸ್ವಸ್ಥತೆ ಉಂಟಾಗುತ್ತಿತ್ತು. ಆದಾಗ್ಯೂ, ಉತ್ತರ ಅಮೆರಿಕಾದಲ್ಲಿ ಇಂತಹ ಅಭ್ಯಾಸವು ವ್ಯಾಪಕವಾಗಿ ಹರಡಿಕೊಂಡಿರುವುದಕ್ಕೆ ಯಾವುದೇ ಪುರಾವೆಗಳಿಲ್ಲ, ಆದರೆ ಅದರ ಬಗ್ಗೆ ಉಲ್ಲೇಖಗಳು ಎಪಿಸಿಯೋಟಮಿ ಬಗ್ಗೆ ಬ್ರೆಜಿಲ್ ನಂತಹ ಇತರ ಅಮೆರಿಕಾ ದೇಶಗಳಲ್ಲಿ ಕೂಡ ಅಧ್ಯಯನಗಳು ಕಂಡುಬರುತ್ತವೆ.
### ಭಾರತದಲ್ಲಿ
೧೯೯೦ ರ ದಶಕದಲ್ಲಿ ತಮಿಳುನಾಡಿನ ನಗರ ಮತ್ತು ಗ್ರಾಮೀಣ ಪ್ರದೇಶಗಳಲ್ಲಿ ಹೆರಿಗೆ ನೋವಿನ ಔಷಧಿ ನೀಡುವುದು ಸಾಮಾನ್ಯವಾಗಿ ಬಿಟ್ಟಿತ್ತು. ಹಲ್ಲೆ, ವಿಷವುಣಿಕೆ ಮತ್ತು ಸುಡುವುದು ಇಂತಹ ಹಿಂಸಾಚಾರಗಳೂ ಚಾಲ್ತಿಯಲ್ಲಿದ್ದುವು. 

## ಉಲ್ಲೇಖಗಳು
ವರ್ಗ:ಆರೋಗ್ಯ
ವರ್ಗ:ಮಹಿಳಾ ಸ್ವಾಸ್ಥ್ಯ ಲೇಖನ
ಹರಿಕಥೆ

thumb|ಭದ್ರಗಿರಿ ಅಚ್ಯುತ ದಾಸರು

**ಹರಿಕಥೆ**ಯು (ಅಕ್ಷರಶಃ "ದೇವರ ಕಥೆ", *ತೆಲುಗಿನಲ್ಲಿ ಹರಿಕಥಾ ಕಾಲಕ್ಷೇಪಮ್* ಎಂದು ಕರೆಯಲ್ಪಡುತ್ತದೆ) ಹಿಂದೂ ಧಾರ್ಮಿಕ ಪ್ರವಚನದ ಒಂದು ರೂಪ. ಇದರಲ್ಲಿ ಕಥೆಗಾರನು ಒಂದು ಧಾರ್ಮಿಕ ವಿಷಯವನ್ನು ಅನ್ವೇಷಿಸುತ್ತಾನೆ, ಸಾಮಾನ್ಯವಾಗಿ ಒಬ್ಬ ಸಂತನ ಜೀವನ ಅಥವಾ ಒಂದು ಭಾರತೀಯ ಮಹಾಕಾವ್ಯದಲ್ಲಿನ ಒಂದು ಕಥೆ. ಹರಿಕಥೆಯು ಕಥೆ, ಕಾವ್ಯ, ಸಂಗೀತ, ನಾಟಕ, ನೃತ್ಯ ಮತ್ತು ತತ್ತ್ವಶಾಸ್ತ್ರ ಸೇರಿರುವ ಒಂದು ಸಂಯುಕ್ತ ಕಲೆಯಾಗಿದೆ. ಆಂಧ್ರ ಪ್ರದೇಶ ಮತ್ತು ಕರ್ನಾಟಕದಲ್ಲಿ ಹೆಚ್ಚು ಪ್ರಚಲಿತವಾಗಿದೆ. ಯಾವುದೇ ಹಿಂದೂ ಧಾರ್ಮಿಕ ವಿಷಯವು ಹರಿಕಥೆಯ ವಿಷಯವಾಗಿರಬಹುದು. ಅದರ ಅತ್ಯುಚ್ಛ್ರಾಯದ ಕಾಲದಲ್ಲಿ ಹರಿಕಥೆಯು ಒಂದು ಜನಪ್ರಿಯ ಮನೋರಂಜನಾ ಮಾಧ್ಯಮವಾಗಿತ್ತು, ಮತ್ತು ಜನರಲ್ಲಿ ಸಾಂಸ್ಕೃತಿಕ, ಶೈಕ್ಷಣಿಕ ಮತ್ತು ಧಾರ್ಮಿಕ ಮೌಲ್ಯಗಳನ್ನು ಪ್ರಸರಿಸುವಲ್ಲಿ ನೆರವಾಯಿತು. ಜನರ ಮನಸ್ಸುಗಳಲ್ಲಿ ಸತ್ಯ ಮತ್ತು ಸದ್ಗುಣನಿಷ್ಠತೆಯನ್ನು ತುಂಬುವುದು ಮತ್ತು ಭಕ್ತಿಯ ಬೀಜಗಳನ್ನು ಬಿತ್ತುವುದು ಹರಿಕಥೆಯ ಮುಖ್ಯ ಗುರಿಯಾಗಿದೆ. ಅವರಿಗೆ ಕಥೆಗಳ ಮೂಲಕ ಅತ್ಮಜ್ಞಾನದ ಬಗ್ಗೆ ಕಲಿಸುವುದು ಮತ್ತು ಮುಕ್ತಿಯ ಮಾರ್ಗವನ್ನು ತೋರಿಸುವುದು ಮತ್ತೊಂದು ಗುರಿಯಾಗಿದೆ.

ಹಿಂದೂ ಪುರಾಣದಲ್ಲಿ, ವಿಷ್ಣುವಿಗಾಗಿ ಹಾಡಿದ ನಾರದ ಋಷಿಯು ಮೊದಲ ಹರಿಕಥಾ ಗಾಯಕನಾಗಿದ್ದನು. ರಾಮನ ಅವಳಿ ಜವಳಿ ಪುತ್ರರಾದ ಲವ ಮತ್ತು ಕುಶರು ಇತರ ಪ್ರಖ್ಯಾತ ಗಾಯಕರಾಗಿದ್ದರು. ಇವರು ಅಯೋಧ್ಯಾದಲ್ಲಿ ರಾಮನ ಆಸ್ಥಾನದಲ್ಲಿ ರಾಮಾಯಣವನ್ನು ಹಾಡಿದರು.

ಹರಿಕಥೆಯು ಕರಾವಳಿ ಆಂಧ್ರದಲ್ಲಿ ೧೯ನೇ ಶತಮಾನದ ಅವಧಿಯಲ್ಲಿ ಹುಟ್ಟಿಕೊಂಡಿತು. ಈಗಲೂ ಕೂಡ ಬುರ್ರ ಕಥಾದ ಜೊತೆಗೆ ಹರಿಕಥಾ ಕಾಲಕ್ಷೇಪಮ್ ಆಂಧ್ರದಲ್ಲಿ ಅತ್ಯಂತ ಪ್ರಚಲಿತವಾಗಿದೆ. ಸಂಕ್ರಾಂತಿ ಹಬ್ಬಕ್ಕೆ ಮೊದಲು ಬರುವ ಧನುರ್ಮಾಸದ ಅವಧಿಯಲ್ಲಿ ಹರಿದಾಸರು ಹಳ್ಳಿಹಳ್ಳಿಗಳನ್ನು ಸುತ್ತುತ್ತ ಭಕ್ತಿಗೀತೆಗಳನ್ನು ಹಾಡುವುದು ದೀರ್ಘಕಾಲದ ಸಂಪ್ರದಾಯವಾಗಿದೆ. ಅಜ್ಜಡ ಆದಿಭಟ್ಲ ನಾರಾಯಣ ದಾಸು ತೆಲುಗು ಹರಿಕಥಾ ಸಂಪ್ರದಾಯದ ಜನಕರಾಗಿದ್ದರು, ಮತ್ತು ತಮ್ಮ ಕಾವ್ಯಗಳು ಹಾಗೂ ಪ್ರಬಂಧಗಳಿಂದ ಅದನ್ನು ಒಂದು ವಿಶೇಷವಾಗಿ ಕಲಾ ರೂಪವನ್ನಾಗಿ ಮಾಡಿದ್ದಾರೆ.

ಹರಿಕಥೆಯು ಒಂದು ಕಥೆಯ ನಿರೂಪಣೆ, ಮತ್ತು ಕಥೆಗೆ ಸಂಬಂಧಿಸಿದ ವಿವಿಧ ಹಾಡುಗಳ ಒಗ್ಗೂಡಿಕೆಯನ್ನು ಒಳಗೊಳ್ಳುತ್ತದೆ. ಸಾಮಾನ್ಯವಾಗಿ, ನಿರೂಪಣೆಯು ಮುಖ್ಯ ಕಥೆಯ ವಿವಿಧ ಅಂಶಗಳ ಮೇಲೆ ಒತ್ತುಕೊಡಲು ಬಳಸಲಾದ ಅಸಂಖ್ಯಾತ ಉಪಕಥೆಗಳು ಮತ್ತು ಕಿರುಕತೆಗಳನ್ನು ಒಳಗೊಳ್ಳುತ್ತದೆ. ಮುಖ್ಯ ಕಥೆಗಾರನಿಗೆ ಸಾಮಾನ್ಯವಾಗಿ ಹಾಡುಗಳನ್ನು ವಿಸ್ತರಿಸುವ ಒಬ್ಬರು ಅಥವಾ ಹೆಚ್ಚು ಸಹ ಗಾಯಕರು, ಮತ್ತು ಒಬ್ಬ ಮೃದಂಗ ಪಕ್ಕವಾದ್ಯದವನು ನೆರವು ನೀಡುತ್ತಾರೆ. ಕಥೆಗಾರನು ತಾಳಗತಿಯನ್ನು ಕಾಪಾಡಲು ತಾಳಗಳನ್ನು ಬಳಸುತ್ತಾನೆ.

## ಉಲ್ಲೇಖಗಳು
ವರ್ಗ:ಭಾರತೀಯ ಸಂಗೀತ
ವರ್ಗ:ಹರಿಕಥೆ
ಅಡಿಪೋಮಾಸ್ಟಿಯಾ

**ಅಡಿಪೋಮಾಸ್ಟಿಯಾ** ಅಥವಾ ಲಿಪೋಮಾಸ್ಟಿಯಾ, ಇದನ್ನು ಆಡುಮಾತಿನಲ್ಲಿ **ಕೊಬ್ಬಿನ ಸ್ತನಗಳು** ಎಂದೂ ಕರೆಯಲಾಗುತ್ತದೆ. ಇದು ನಿಜವಾದ ಸ್ತನ ಗ್ರಂಥಿಗಳ ಅಂಗಾಂಶವಿಲ್ಲದೆಯೇ ಸ್ತನಗಳಲ್ಲಿ ಹೆಚ್ಚುವರಿ ಚರ್ಮ ಮತ್ತು ಅಡಿಪೋಸ್ ಅಂಗಾಂಶಗಳ ಬೆಳವಣಿಗೆ ಎಂದು ವ್ಯಾಖ್ಯಾನಿಸಲಾಗಿದೆ.
## ಯಾರಲ್ಲಿ ಕಂಡುಬರುತ್ತದೆ?
ಕೊಬ್ಬಿನ ಸ್ತನಗಳು ಸಾಮಾನ್ಯವಾಗಿ ಸ್ಥೂಲಕಾಯತೆಯಿರುವ ಪುರುಷರಲ್ಲಿ ಕಂಡುಬರುತ್ತದೆ. ಭಾರೀ ತೂಕ ನಷ್ಟಕ್ಕೆ ಒಳಗಾದ ಪುರುಷರಲ್ಲಿ ಇದು ಸ್ಪಷ್ಟವಾಗಿ ಗೋಚರಿಸುತ್ತದೆ. ಇದರ ಸಮಾನಾರ್ಥಕ ಪದವೆಂದರೆ ಸೂಡೋಜೆನೆನೊಮಾಸ್ಟಿಯಾ.
## ಭಿನ್ನತೆ
ಇದು ಗೈನೆಕೊಮಾಸ್ಟಿಯಾ (ಮಹಿಳಾ ಸ್ತನಗಳು) ದಿಂದ ಪ್ರತ್ಯೇಕವಾಗಿದೆ ಮತ್ತು ಭಿನ್ನ ಪರಿಸ್ಥಿತಿಯನ್ನು ಹೊಂದಿದೆ. ಇದು ಪುರುಷದಲ್ಲಿ ನಿಜವಾದ ಗ್ರಂಥಿಗಳ ಸ್ತನ ಬೆಳವಣಿಗೆಯನ್ನು ಒಳಗೊಂಡಿರುತ್ತದೆ. ಈ ಎರಡೂ ಪರಿಸ್ಥಿತಿಗಳನ್ನೂ ಗ್ರಂಥಿಗಳ ಅಂಗಾಂಶದ ಇರುವಿಕೆಯನ್ನು ಸಾಮಾನ್ಯ ಸ್ಪರ್ಷದಿಂದ ಸುಲಭವಾಗಿ ಗುರುತಿಸಬಹುದು. ಇನ್ನೊಂದು ವ್ಯತ್ಯಾಸವೆಂದರೆ, ಸೂಡೋಜೆನೆಕೊಮಾಸ್ಟಿಯಾದಲ್ಲಿ ಸ್ತನ ನೋವು / ಮೃದುತ್ವವು ಕಂಡುಬರುವುದಿಲ್ಲ. ಕೆಲವೊಮ್ಮೆ, ಗೈನೆಕೊಮಾಸ್ಟಿಯಾ ಮತ್ತು ಸೂಡೋಜೆನೆಕೊಮಾಸ್ಟಿಯಾಗಳು ಒಟ್ಟಿಗೇ ಇರುತ್ತವೆ.
ಕೊಬ್ಬಿನ ಅಂಗಾಂಶವು ಅರೋಮಾಟೇಸ್ ನ್ನು ತೋರಿಸಿದರೆ, ಈಸ್ಟ್ರೊಜೆನ್ ಸಂಶ್ಲೇಷಣೆಗೆ *ಕಿಣ್ವ* ಕಾರಣವಾಗುತ್ತದೆ. ಈಸ್ಟ್ರೊಜೆನ್ ಹೆಚ್ಚಿನ ಪ್ರಮಾಣದಲ್ಲಿ ಕೊಬ್ಬು ಹೊಂದಿರುವ ಪುರುಷರಲ್ಲಿ ಅಸಂಖ್ಯಾತ ಪ್ರಮಾಣದಲ್ಲಿ ಉತ್ಪತ್ತಿಯಾಗುತ್ತದೆ, ಇದರಿಂದಾಗಿ ಗ್ರಂಥಿಗಳಲ್ಲಿ ಏಕಕಾಲಿಕ ಹಿಗ್ಗುವಿಕೆ ಕಂಡುಬರುತ್ತದೆ.
## ಕಾರಣ
ಸೂಡೋಜೆನೆಕೊಮಾಸ್ಟಿಯಾಗೆ ಕಾರಣವಾಗುವ ಮುಖ್ಯ ಅಂಶಗಳೆಂದರೆ, ಪುರುಷರಲ್ಲಿ ಹೆಚ್ಚಿನ ಈಸ್ಟ್ರೊಜೆನ್ ಮಟ್ಟ, ಕಡಿಮೆಯಾಗುವ ಟೆಸ್ಟೋಸ್ಟೆರಾನ್ ಮಟ್ಟ ಮತ್ತು ಕಡಿಮೆ ಚಯಾಪಚಯ ಕ್ರಿಯೆ. ಪುರುಷರಲ್ಲಿ ಎದೆಯ ದೇಹ ಕೊಬ್ಬು ಸಾಂದ್ರತೆಯುಳ್ಳದ್ದಾಗಿದ್ದರೂ, ಹೆಚ್ಚಿನ ಮಟ್ಟದ ಈಸ್ಟ್ರೊಜೆನ್ ಗಳ ಬೇರ್ಪಡಿಸಲಾಗದ ಅಂಶವಿದೆ. ಪುರುಷರ ಸ್ತನಗಳಲ್ಲಿ ಹೆಚ್ಚುವರಿ ಚರ್ಮ ಮತ್ತು ಅಡಿಪೋಸ್ ಅಂಗಾಂಶಗಳ ಬೆಳವಣಿಗೆ ಎಂದು ಇದನ್ನು ಗುರುತಿಸಬಹುದು.

## ಉಲ್ಲೇಖಗಳು
ವರ್ಗ:ಆರೋಗ್ಯ
ವರ್ಗ:ಮಹಿಳಾ ಸ್ವಾಸ್ಥ್ಯ ಲೇಖನ
ಏಷ್ಯಾದ ತಾಳೆ ಬಾನಾಡಿ

ಏಷ್ಯಾದ ತಾಳೆ ಬಾನಾಡಿ (Cypsiurus balasiensis) ಸಣ್ಣ ಬಾನಾಡಿ ಆಗಿದೆ. ಇದು ಆಫ್ರಿಕನ್ ಪಾಮ್ ಬಾನಾಡಿಗೆ (Cypsiurus parvus) ತುಂಬಾ ಹೋಲುತ್ತದೆ, ಮತ್ತು ಇದನ್ನು ಮೊದಲು ಒಂದೇ ಜಾತಿ ಎಂದು ಪರಿಗಣಿಸಲಾಗಿತ್ತು. ಇದು ಉಷ್ಣವಲಯದ ಏಷ್ಯಾದ ಭಾರತದಿಂದ ಫಿಲಿಪೈನ್ಸ್ ವರೆಗೆ ಸಾಮಾನ್ಯವಾಗಿ ಕಂಡುಬರುತ್ತದೆ.
ಇದರ ಗಾತ್ರ ೧೩ ಸೆಂ.ಮೀ ಆಗಿದ್ದು ಮುಖ್ಯವಾಗಿ ಹಳದಿ ಮಿಶ್ರಿತ ಹೊಗೆಸೊಪ್ಪು ಬಣ್ಣದಲ್ಲಿರುತ್ತವೆ.  ಇದು ಕ್ರೆಸೆಂಟ್ ಅಥವಾ ಬೂಮರಾಂಗ್ ಅನ್ನು ಹೋಲುತ್ತಿರುವ ದೀರ್ಘ ಹಿಡಿತ-ಹಿಂಬದಿ ರೆಕ್ಕೆಗಳನ್ನು ಹೊಂದಿದೆ. ದೇಹವು ತೆಳುವಾಗಿದ್ದು, ನೀಳವಾದ ಬಾಲದ ತುದಿ ಕತ್ತರಿಯಂತೆ ಕವಲಾಗಿದೆ. ಇದರ ಕರೆ ದೊಡ್ಡದಾದ ಕಿರಿಚುವಂತಿರುತ್ತದೆ.  

ಗಂಡು ಮತ್ತು ಹೆಣ್ಣು ಒಂದೆ ರೀತಿಯಾಗಿದ್ದು, ಮರಿ ಹಕ್ಕಿಗಳು ವಯಸ್ಕರಿಂದ ಮುಖ್ಯವಾಗಿ ತಮ್ಮ ಚಿಕ್ಕ ಬಾಲಗಳಲ್ಲಿ ಭಿನ್ನವಾಗಿರುತ್ತವೆ. ಊರ ಹೊರಗೆ ತೆಂಗು ತಾಳೆ ಮರಗಳಿರುವ ಪ್ರದೇಶಗಳಲ್ಲಿ ಹಗಲೆಲ್ಲಾ ಹಾರಡುತ್ತಾ ಕೀಟಗಳನ್ನು ಭಕ್ಷಿಸುವುದನ್ನು ಕಾಣಬಹುದು. 

## ಗ್ಯಾಲರಿ

File:Asian Palm Swift (Cypsiurus balasiensis) Pondicherry India Apr 2011.jpg|
File:Asian Palm Swift (Cypsiurus balasiensis) Pondicherry India Apr 2011 b.jpg|
File:Asian Palm Swift, Mangalore, Karnataka.jpg|

## ಉಲ್ಲೇಖಗಳು
ಸ್ತನ ಕ್ಷೀಣತೆ

**ಸ್ತನ ಕ್ಷೀಣತೆ** ಒಂದು ಸಾಮಾನ್ಯ ಅಥವಾ ಸ್ವಾಭಾವಿಕ ಕ್ಷೀಣತೆ ಅಥವಾ ಸ್ತನಗಳ ಕುಗ್ಗುವಿಕೆಯಾಗಿದೆ.
## ಸ್ತನ ಕ್ಷೀಣತೆಗೆ ಕಾರಣ
ಸಾಮಾನ್ಯವಾಗಿ ಮಹಿಳೆಯರ ಋತುಬಂಧದ ಸಮಯದಲ್ಲಿ ಈಸ್ಟ್ರೊಜೆನ್ ಮಟ್ಟವು ಕಡಿಮೆಯಾದಾಗ ಸ್ತನದ ಕ್ಷೀಣತೆ ಕಂಡುಬರುತ್ತದೆ. ಸಾಮಾನ್ಯವಾಗಿ ಹೈಪೋಸ್ಟ್ರೊಜೆನಿಸಮ್ ಅಥವಾ ಹೈಪರ್ ಆಂಡ್ರೋಜೆನಿಸಂ ಕೂಡ ಇದಕ್ಕೆ ಕಾರಣವಾಗಬಹುದು; ಅವುಗಳಲ್ಲಿ, ಸ್ತನ ಕ್ಯಾನ್ಸರ್ ಗಾಗಿ ಆಂಟಿಈಸ್ಟ್ರೋಜನ್ ಚಿಕಿತ್ಸೆ, ಪಾಲಿಸಿಸ್ಟಿಕ್ ಒವರಿ ಸಿಂಡ್ರೋಮ್ (PCOS) ತಿನ್ನುವ ಅಸ್ವಸ್ಥತೆಗಳನ್ನೊಳಗೊಂಡ ಅಪೌಷ್ಟಿಕತೆ ಮುಂತಾದವುಗಳು ಮಾತ್ರವಲ್ಲದೆ ಇದು ತೂಕ ನಷ್ಟದ ಪರಿಣಾಮವೂ ಆಗಿರಬಹುದು.
## ಚಿಕಿತ್ಸೆ
ಪುರುಷರಿಗೆ ಗೈನೆಕೊಮಾಸ್ಟಿಯಾ, ಮಹಿಳೆಯರಿಗೆ ಮ್ಯಾಕ್ರೋಮಾಸ್ಟಿಯಾ ಮತ್ತು ಟ್ರಾನ್ಸ್ ಮೆನ್ ಗಳಿಗೆ ಹಾರ್ಮೋನ್ ರಿಪ್ಲೇಸ್ಮೆಂಟ್ ಥೆರಪಿ (HRT) ಚಿಕಿತ್ಸೆಗಳು ಸ್ತನ ಕ್ಷೀಣತೆಗೆ ಅಪೇಕ್ಷಿತ ಪರಿಣಾಮ ಬೀರಬಹುದು.
## ಉದಾಹರಣೆಗಳು
ಸ್ತನದ ಕ್ಷೀಣತೆಯ ಚಿಕಿತ್ಸೆ ಮಾಡುವಲ್ಲಿನ ಕೆಲವು ಉದಾಹರಣೆಗಳು ಇಲ್ಲಿವೆ: ಸೂಕ್ತವಾದ ಸನ್ನಿವೇಶವನ್ನು ಗಮನಿಸಿ, ಈಸ್ಟ್ರೊಜೆನ್, ಆಂಟಿ ಆಂಡ್ರೋಜನ್ ಸರಿಯಾದ ಪೌಷ್ಟಿಕತೆ ಮತ್ತು ತೂಕ ಹೆಚ್ಚಳ ಮುಂತಾದವುಗಳನ್ನು ಆಯ್ಕೆ ಮಾಡಿಕೊಳ್ಳಬಹುದು.
## ಉಲ್ಲೇಖಗಳು
ವರ್ಗ:ಆರೋಗ್ಯ
ವರ್ಗ:ಮಹಿಳಾ ಸ್ವಾಸ್ಥ್ಯ ಲೇಖನ
ಗಲ್ಲ

thumb

**ಗಲ್ಲ**ಗಳು ಕಣ್ಣುಗಳ ಕೆಳಗಿನ ಮತ್ತು ಮೂಗು ಹಾಗೂ ಎಡ ಅಥವಾ ಬಲ ಕಿವಿಯ ನಡುವಿನ ಮುಖದ ಪ್ರದೇಶವನ್ನು ರೂಪಿಸುತ್ತವೆ. ಮಾನವರಲ್ಲಿ, ಈ ಪ್ರದೇಶವು ಕಪೋಲ ನರದಿಂದ ಒದಗಿಸಲ್ಪಟ್ಟಿರುತ್ತದೆ. ಗಲ್ಲದ ಒಳಭಾಗ ಮತ್ತು ಹಲ್ಲುಗಳು ಹಾಗೂ ಒಸಡುಗಳ ನಡುವಿನ ಪ್ರದೇಶವನ್ನು ಕಪೋಲಕುಹರ ಅಥವಾ ಕಪೋಲ ಚೀಲ ಅಥವಾ ಕಪೋಲ ಕುಳಿ ಎಂದು ಕರೆಯಲಾಗುತ್ತದೆ ಮತ್ತು ಬಾಯಿಯ ಒಂದು ಭಾಗವನ್ನು ರಚಿಸುತ್ತದೆ. ಇತರ ಪ್ರಾಣಿಗಳಲ್ಲಿ ಗಲ್ಲಗಳನ್ನು ಜೌಲ್‍ಗಳು ಎಂದು ಕೂಡ ನಿರ್ದೇಶಿಸಬಹುದು.

ಮಾನವರಲ್ಲಿ ಗಲ್ಲಗಳು ಮಾಂಸಲವಾಗಿರುತ್ತವೆ, ಚರ್ಮವು ಗದ್ದ ಮತ್ತು ದವಡೆಗಳಿಂದ ತೂಗಾಡುತ್ತಿರುತ್ತದೆ, ಮತ್ತು ಮಾನವ ಬಾಯಿಯ ಪಾರ್ಶ್ವ ಗೋಡೆಯನ್ನು ರಚಿಸುತ್ತದೆ, ಮತ್ತು ಗೋಚರವಾಗುವಂತೆ ಕಣ್ಣಿನ ಕೆಳಗೆ ಕಪೋಲ ಮೂಳೆಯನ್ನು ಸ್ಪರ್ಶಿಸುತ್ತದೆ. ಗಲ್ಲದ ಒಳಭಾಗವು ಲೋಳೆಪೊರೆಯ ಪದರ ಹೊಂದಿರುತ್ತದೆ.

ಹೊರಗಡೆ ಗಲ್ಲಗಳನ್ನು ಕೂದಲುಳ್ಳ ಚರ್ಮವು ಆವರಿಸುತ್ತದೆ, ಮತ್ತು ಒಳಗಡೆ ಶ್ರೇಣೀಕೃತ ಶಲ್ಕದಿಂದ ಕೂಡಿದ ಪದರವು ಆವರಿಸುತ್ತದೆ. ಇದು ಬಹುತೇಕವಾಗಿ ನುಣುಪಾಗಿರುತ್ತದೆ, ಆದರೆ ಬಾಲದ ಕಡೆಗೆ ನಿರ್ದೇಶಿತವಾಗಿರುವ ತೊಟ್ಟುಗಳನ್ನು ಹೊಂದಿರಬಹುದು (ಉದಾ. ರೋಮಂಥಕಗಳಲ್ಲಿ). ಅಗಿತದ ಅವಧಿಯಲ್ಲಿ, ಗಲ್ಲಗಳು ಮತ್ತು ನಾಲಿಗೆಯು ಅವುಗಳ ನಡುವೆ ಆಹಾರವನ್ನು ಹಲ್ಲುಗಳ ನಡುವೆ ಇಡುವ ಕಾರ್ಯನಿರ್ವಹಿಸುತ್ತವೆ. ಅಳಿಲುಗಳು ಮತ್ತು ಹ್ಯಾಮ್‍ಸ್ಟರ್‌ಗಳಂತಹ ಕೆಲವು ಪ್ರಾಣಿಗಳು ಕಪೋಲ ಚೀಲವನ್ನು ಆಹಾರವನ್ನು ಅಥವಾ ಇತರ ವಸ್ತುಗಳನ್ನು ಸಾಗಿಸಲು ಬಳಸುತ್ತವೆ. ಕೆಲವು ಕಶೇರುಕಗಳಲ್ಲಿ, ಗಲ್ಲದ ಪ್ರದೇಶದ ಮೇಲಿನ ಗುರುತುಗಳು, ವಿಶೇಷವಾಗಿ ಕಣ್ಣಿನ ತಕ್ಷಣ ಕೆಳಗೆ ಇರುವ ಗುರುತುಗಳು, ಹಲವುವೇಳೆ ಪ್ರಜಾತಿಗಳು ಅಥವಾ ಪ್ರಾಣಿಗಳ ನಡುವೆ ಮುಖ್ಯವಾದ ವಿಶಿಷ್ಟ ಲಕ್ಷಣಗಳಾಗಿ ಕಾರ್ಯನಿರ್ವಹಿಸುತ್ತವೆ.

## ಉಲ್ಲೇಖಗಳು
ವರ್ಗ:ಮಾನವ ಶರೀರ
ತೆಂಗಿನ ನಾರು

thumb

**ತೆಂಗಿನ ನಾರು** ತೆಂಗಿನಕಾಯಿಯ ತೊಗಟಿನಿಂದ ಪಡೆಯಲಾದ ಒಂದು ನೈಸರ್ಗಿಕ ನಾರು ಮತ್ತು ಇದನ್ನು ನೆಲದ ಚಾಪೆಗಳು, ಬಾಗಿಲಿನ ಕಾಲೊರಸುಗಳು, ಕುಂಚಗಳು ಮತ್ತು ಹಾಸಿಗೆಗಳಂತಹ ಉತ್ಪನ್ನಗಳಲ್ಲಿ ಬಳಸಲಾಗುತ್ತದೆ. ತೆಂಗಿನ ನಾರು ಎಂದರೆ ತೆಂಗಿನಕಾಯಿಯ ಗಟ್ಟಿಯಾದ, ಒಳಗಿನ ಕರಟ ಮತ್ತು ಹೊರಗಿನ ಕವಚದ ನಡುವೆ ಕಂಡುಬರುವ ನಾರಿನಂಥ ವಸ್ತು. (ಬಲಿತ ತೆಂಗಿನಕಾಯಿಯಿಂದ ತಯಾರಿಸಲಾದ) ಕಂದು ತೆಂಗಿನ ನಾರಿನ ಇತರ ಬಳಕೆಗಳೆಂದರೆ ಗವುಸಿನ ಜೋಡಣೆ, ಗೋಣಿ ಚೀಲ ತಯಾರಿಕೆ ಮತ್ತು ತೋಟಗಾರಿಕೆಯಲ್ಲಿ ಇದೆ. ಬಲಿಯದ ತೆಂಗಿನಕಾಯಿಗಳಿಂದ ಕೊಯ್ಲು ಮಾಡಲಾದ ಬಿಳಿ ತೆಂಗಿನ ನಾರನ್ನು ಹೆಚ್ಚು ನವಿರಾದ ಕುಂಚಗಳು, ಹುರಿ, ಹಗ್ಗ ಮತ್ತು ಮೀನಿನ ಬಲೆಗಳನ್ನು ತಯಾರಿಸಲು ಬಳಸಲಾಗುತ್ತದೆ. ಇದು ನೀರಿನಲ್ಲಿ ಮುಳುಗದಿರುವ ಅನುಕೂಲತೆಯನ್ನು ಹೊಂದಿರುವುದರಿಂದ, ದೋಣಿಗಳು ಮತ್ತು ತೇಲುಬುರುಡೆಗಳನ್ನು ಕೆಳಗೆ ಸೆಳೆಯುವ ಸೇರಿದ ತೂಕವಿರದೆ ಆಳದ ನೀರಿನಲ್ಲಿ ಹೆಚ್ಚು ಉದ್ದದಲ್ಲಿ ಇರುವಂತೆ ಬಳಸಬಹುದು.

ಪ್ರತ್ಯೇಕ ನಾರು ಕೋಶಗಳು ಕಿರಿದಾಗಿ ಮತ್ತು ಪೊಳ್ಳಾಗಿರುತ್ತವೆ, ಮತ್ತು ಸೆಲ್ಯುಲೋಸ್‍ನಿಂದ ಮಾಡಲ್ಪಟ್ಟ ಗಟ್ಟಿಯಾದ ಹೊರಪದರಗಳನ್ನು ಹೊಂದಿರುತ್ತವೆ. ಅಪಕ್ವವಿದ್ದಾಗ ಬಣ್ಣವನ್ನು ಹೊಂದಿರುವುದಿಲ್ಲ, ಆದರೆ ಆಮೇಲೆ ಗಟ್ಟಿಯಾಗಿ ಹಳದಿಬಣ್ಣ ಪಡೆಯುತ್ತವೆ ಏಕೆಂದರೆ ಅವುಗಳ ಹೊರಪದರಗಳ ಮೇಲೆ ಲಿಗ್ನಿನ್‍ನ ಒಂದು ಪದರ ಸಂಚಯವಾಗುತ್ತದೆ. ಪ್ರತಿ ಕೋಶವು ಸುಮಾರು ೧ ಮಿ.ಮಿ. ಉದ್ದ ಮತ್ತು ವ್ಯಾಸದಲ್ಲಿ ೧೦ ರಿಂದ ೨೦ ಮೈಕ್ರೋ ಮೀಟರ್ ಇರುತ್ತದೆ. ಸಾಮಾನ್ಯವಾಗಿ ನಾರುಗಳು ೧೦ ರಿಂದ ೩೦ ಸೆಂಟಿಮೀಟರ್ ಉದ್ದವಿರುತ್ತವೆ. ತೆಂಗಿನ ನಾರಿನ ಎರಡು ವಿಧಗಳೆಂದರೆ ಕಂದು ಮತ್ತು ಬಿಳಿ ನಾರು. ಸಂಪೂರ್ಣವಾಗಿ ಬಲಿತ ತೆಂಗಿನಕಾಯಿಗಳಿಂದ ಕೊಯ್ಲು ಮಾಡಲಾದ ಕಂದು ತೆಂಗಿನ ನಾರು ದಪ್ಪ, ಬಲವಾಗಿ ಇರುತ್ತದೆ ಮತ್ತು ಹೆಚ್ಚಿನ ಸವೆತ ನಿರೋಧಕತೆಯನ್ನು ಹೊಂದಿರುತ್ತದೆ. ಬಲಿತ ಕಂದು ತೆಂಗಿನ ನಾರುಗಳು ಅಗಸೆ ಮತ್ತು ಹತ್ತಿಯಂತಹ ನಾರಿಗಳಿಗಿಂತ ಹೆಚ್ಚು ಲಿಗ್ನಿನ್ ಮತ್ತು ಕಡಿಮೆ ಸೆಲ್ಯುಲೋಸ್ ಅನ್ನು ಹೊಂದಿರುತ್ತವೆ. ಹಾಗಾಗಿ ಹೆಚ್ಚು ಪ್ರಬಲವಾಗಿರುತ್ತವೆ ಆದರೆ ಕಡಿಮೆ ಮೆತುವಾಗಿರುತ್ತವೆ. ತೆಂಗಿನಕಾಯಿಗಳು ಬಲಿಯದ ಮುನ್ನ ಕೊಯ್ಲು ಮಾಡಲಾದ ಬಿಳಿ ತೆಂಗಿನ ನಾರುಗಳು ಬಿಳಿ ಅಥವಾ ತಿಳಿ ಕಂದು ಬಣ್ಣ ಹೊಂದಿದ್ದು, ಹೆಚ್ಚು ನುಣುಪು ಮತ್ತು ನಯವಾಗಿ, ಆದರೆ ಜೊತೆಗೆ ಹೆಚ್ಚು ದುರ್ಬಲವಾಗಿರುತ್ತವೆ. ಅವುಗಳನ್ನು ಸಾಮಾನ್ಯವಾಗಿ ಚಾಪೆಗಳು ಅಥವಾ ಹಗ್ಗದಲ್ಲಿ ಬಳಸಲಾದ ನೂಲನ್ನು ತಯಾರಿಸಲು ಹೊಸೆಯಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ನಾರು ಸಸ್ಯಗಳು
ಖ್ಯಾಲ್

**ಖ್ಯಾಲ್** ಅಥವಾ ಖಯಾಲ್ ಭಾರತೀಯ ಸಂಗೀತದಲ್ಲಿ ಒಂದು ಪ್ರಮುಖ ಪ್ರಕಾರವಾಗಿದೆ. ಸಂಗೀತದಲ್ಲಿ ಮತ್ತೊಂದು ಹೆಸರಾಂತ ವಿಧವಾದ ದ್ರುಪದದ ಒಂದು ವಿಧವಾಗಿಯೂ ಖ್ಯಾಲ್ ಗುರುತಿಸಿಕೊಳ್ಳುತ್ತದೆ. ಆದಾಗ್ಯೂ ದ್ರುಪದ ಹಾಗು ಖ್ಯಾಲ್ ಗಳ ನಡುವೆ ಎದ್ದು ಕಾಣುವಂತಹ ವ್ಯತ್ಯಾಸವೆಂದರೆ ಅದು ದ್ರುಪದ ಅಪ್ಪಟ ಭಾರತೀಯ ಸಂಗೀತ ಶೈಲಿಗಳನ್ನು ಅನುಕರಿಸಿದರೆ ಖ್ಯಾಲ್ ಭಾರತೀಯ ಹಾಗು ಫಾರ್ಸಿ ಸಂಗೀತದ ಮಿಶ್ರಣವನ್ನು ಹೊಂದಿದೆ.

## ಪರಿಚಯ
ಖ್ಯಾಲ್ ಸಂಗೀತ ಶೈಲಿ ಆರಂಭವಾದ ಕಾಲಮಾನದ ಬಗ್ಗೆ ಇಂದಿಗೂ ಅನೇಕ ಚರ್ಚೆಗಳು ನಡೆಯುತ್ತಿವೆ. ಆದರೆ ಇಂತಹ ವಿಶೇಷ ಸಂಗೀತ ಪ್ರಕಾರವೊಂದು ಆರಂಭವಾದ ಬಗ್ಗೆ ಕೆಲವು ಸಂಗೀತ ವಿದ್ವಾಂಸರು ಕೆಲವು ಸಂಗತಿಗಳನ್ನು ಊಹಿಸಿದ್ದಾರೆ. ಪ್ರಾಚೀನ ಕಾಲದಲ್ಲಿ ಸಂಗೀತ ಪ್ರಕಾರಗಳಾದ **ಪ್ರಬಂಧ** ಹಾಗು **ರೂಪಕ**ಗಳು ಚಾಲ್ತಿಯಲ್ಲಿದ್ದವು. ಪ್ರಬಂಧ ಶೈಲಿಯ ಸಂಗೀತದಿಂದ ದ್ರುಪದ ಸಂಗೀತ ಅಭಿವೃದ್ಧಿಯಾಗಿದೆ ಹಾಗು ರೂಪಕ ಶೈಲಿಯಿಂದ ಇಂದಿನ ಖ್ಯಾಲ್ ಹಾಗು **ಠುಮರಿ** ಸಂಗೀತ ಶೈಲಿ ಅಭಿವೃದ್ಧಿ ಹೊಂದಿವೆ.

## ರಾಜಾಶ್ರಯ
ಮೊಘಲ್ ಆಡಳಿತ ಕಾಲದ ಸುಪ್ರಸಿದ್ಧ ಸಂಗೀತಗಾರ ಅಮೀರ್ ಖುಸ್ರೋ ಖ್ಯಾಲ್ ಶೈಲಿಯ ಗಾಯನವನ್ನು ಪರಿಶೋಧಿಸಿ ಮತ್ತಷ್ಟು ಕೊಡುಗೆಗಳನ್ನು ನೀಡಿರುತ್ತಾನೆ. ಹದಿನಾಲ್ಕನೇ ಶತಮಾನದಲ್ಲಿ ಜೌನ್ ಪುರದ ಸುಲ್ತಾನ ಹುಸೇನ್ ಷಹ ಖ್ಯಾಲ್ ಶೈಲಿಯ ಸಂಗೀತವನ್ನು ವಿಶೇಷವಾಗಿ ಪ್ರೋತ್ಸಾಹಿಸಿ ಸಲಹಿದ್ದ ಎಂದು ಇತಿಹಾಸದ ಪುಟಗಳಿಂದ ತಿಳಿದುಬರುತ್ತದೆ . ಇದಾದ ನಂತರ ಖ್ಯಾಲ್ ಸಂಗೀತ ಶೈಲಿಯನ್ನು ಅವಗಣಿಸಲಾಯಿತು, ಆದರೆ ಮತ್ತೆ ಹದಿನೆಂಟನೇ ಶತಮಾನದಲ್ಲಿ ಮೊಘಲ್ ಸಾಮ್ರಾಟ ಮುಹಮ್ಮದ್ ಷಹ ನ ಸಮಯದಲ್ಲಿ ಖ್ಯಾಲ್ ಶೈಲಿ ಮರಳಿ ಪ್ರಸಿದ್ಧಿಗೆ ಬಂತು. ತಾನ್ ಸೇನ್ನ ವಂಶಸ್ಥರೆಂದೇ ನಂಬಲಾಗಿರುವ ಸದಾರಂಗ ಹಾಗು ಅದಾರಂಗ ಎಂಬ ಇಬ್ಬರು ಸಂಗೀತಗಾರರು ಮುಹಮ್ಮದ್ ಷಹನ ಆಸ್ಥಾನದಲ್ಲಿ ಸಂಗೀತಗಾರರಾಗಿದ್ದು ಸಾವಿರಾರು ಸಂಖ್ಯೆಯಲ್ಲಿ ಖ್ಯಾಲ್ ಗಳನ್ನು ರಚಿಸಿ ತಮ್ಮ ಶಿಷ್ಯ ಬಳಗದ ಮುಖಾಂತರ ಅವುಗಳನ್ನು ಪ್ರಚಾರ ಮಾಡುವ ಮೂಲಕ ಖ್ಯಾಲ್ ಸಂಗೀತ ಶೈಲಿಯ ಪುನರುಜ್ಜೀವನಕ್ಕೆ ಕಾರಣವಾಗಿದ್ದಾರೆ. ಆಶ್ಚರ್ಯದ ವಿಚಾರವೆಂದರೆ ಆ ಇಬ್ಬರು ಸಂಗೀತಗಾರರು ತಾವಾಗಿಯೇ ಎಂದೂ ಸಂಗೀತ ಹಾಡಿದವರಲ್ಲ ಹಾಗು ತಮ್ಮ ಮುಂದಿನ ಪೀಳಿಗೆಗೂ ಹಾಡುವ ಅನುಮತಿ ನಿರಾಕರಿಸಿದ್ದರಂತೆ. ಹಾಗಾಗಿ ಖ್ಯಾಲ್ ಸಂಗೀತ ಶೈಲಿ ಕೇವಲ ಅವರ ಶಿಷ್ಯರ ಮುಖಾಂತರ ಪ್ರಚಾರ ಪಡೆದುಕೊಂಡು ಮತ್ತೆ ಪ್ರಸಿದ್ಧಿಗೆ ಬಂದಿದೆ.

## ಬಾಹ್ಯ ಸಂಪರ್ಕ
* ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯದ ಪ್ರೆಸ್ ಆರ್ಕೈವ್, ಆಂಗ್ಲ ಆವೃತ್ತಿ.
* ಖ್ಯಾಲ್ ಹಿಂದಿ ವಿಕಿಪೀಡಿಯ ಪುಟ

## ಉಲ್ಲೇಖಗಳು 
ವರ್ಗ:ಹಿಂದುಸ್ತಾನಿ ಸಂಗೀತ
ವರ್ಗ:ಭಾರತೀಯ ಸಂಗೀತ
ಕದಿರು (ನೂಲು ತಯಾರಿಕೆ)

thumb

**ಕದಿರು** ಎಂದರೆ ಉಣ್ಣೆ, ಅಗಸೆ, ಸೆಣಬು, ಹತ್ತಿ ನಾರುಗಳನ್ನು ನೂಲುಗಳಾಗಿ ನೂಲುವುದಕ್ಕೆ, ಹೊಸೆಯುವುದಕ್ಕೆ ಬಳಸಲಾದ ಸಾಮಾನ್ಯವಾಗಿ ಕಟ್ಟಿಗೆಯಿಂದ ತಯಾರಿಸಲಾದ ನೇರವಾದ ಚೂಪು ತುದಿಯ ವಸ್ತು. ಇದಕ್ಕೆ ಹಲವುವೇಳೆ ಕೆಳಗೆ, ಮಧ್ಯದಲ್ಲಿ, ಅಥವಾ ಮೇಲೆ, ಸಾಮಾನ್ಯವಾಗಿ ಕದಿರು ಬಿಲ್ಲೆ ಎಂದು ಕರೆಯಲ್ಪಡುವ ದುಂಡು ಬಿಲ್ಲೆ ಅಥವಾ ಗೋಳಾಕಾರದ ವಸ್ತುವಿನ ಭಾರ ಲಗತ್ತಿಸಲಾಗುತ್ತದೆ. ಆದರೆ ಕದಿರು ಬಿಲ್ಲೆಯ ಭಾರವನ್ನು ಲಗತ್ತಿಸಲಾಗದ ಅನೇಕ ಕದಿರುಗಳು ಇವೆ. ಇವುಗಳ ಆಕಾರವನ್ನು ಕೆಳಗಡೆಗೆ ದಪ್ಪವಾಗಿಸಲಾಗುತ್ತದೆ, ಉದಾಹರಣೆಗೆ ಆರೆನ್‍ಬರ್ಗ್ ಮತ್ತು ಫ಼್ರೆಂಚ್ ಕದಿರುಗಳು. ನೂಲಿಗೆ ಮಾರ್ಗ ತೋರಿಸಲು ಕದಿರು ಮೇಲ್ಗಡೆ ಕೊಕ್ಕೆ, ಜಾಡು, ಅಥವಾ ಕಚ್ಚನ್ನು ಕೂಡ ಹೊಂದಿರಬಹುದು. ಒಬ್ಬರು ನೂಲಲು ಬಯಸುವ ನೂಲಿನ ದಪ್ಪವನ್ನು ಆಧರಿಸಿ ಕದಿರುಗಳು ಅನೇಕ ಭಿನ್ನ ಗಾತ್ರಗಳು ಮತ್ತು ತೂಕಗಳಲ್ಲಿ ಬರುತ್ತವೆ.

ಕದಿರುಗಳು ಸಾಮಾನ್ಯವಾಗಿ ಮೂರು ಭಾಗಗಳನ್ನು ಹೊಂದಿರುತ್ತವೆ: ಹಿಡಿ, ಕದಿರು ಬಿಲ್ಲೆ ಮತ್ತು ಕದಿರುಂಡೆ. ಕದಿರಿನ ಹಿಡಿಗಳನ್ನು ಅನೇಕ ವಿವಿಧ ವಸ್ತುಗಳಿಂದ ತಯಾರಿಸಬಹುದು, ಉದಾಹರಣೆಗೆ ಕಟ್ಟಿಗೆ, ಲೋಹ, ಮೂಳೆ ಅಥವಾ ಪ್ಲಾಸ್ಟಿಕ್. ಇವು ಬಹಳ ಸ್ವಲ್ಪ ಆಕಾರವನ್ನು ಹೊಂದಿರಬಹುದು ಅಥವಾ ಕದಿರು ಬಿಲ್ಲೆಯ ಭಾಗವನ್ನು ರಚಿಸಲು ನಾಟಕೀಯವಾದ ಆಕಾರವನ್ನು ಹೊಂದಿರಬಹುದು. ಹಿಡಿಗಳನ್ನು ಸರಳವಾಗಿ ಬಿಟ್ಟಿರಬಹುದು ಅಥವಾ ಚಿತ್ರಕಲೆ ಅಥವಾ ಕೆತ್ತನೆಯಿಂದ ಅಲಂಕರಿಸಿರಬಹುದು. ಹಿಡಿಯನ್ನು ಬೆರಳುಗಳ ನಡುವೆ ತಿರುಗಿಸುವ ಮೂಲಕ ಅಥವಾ ಅದನ್ನು ಕೈ ಮತ್ತು ತೊಡೆಯಂತಹ ತಮ್ಮ ಶರೀರದ ಮತ್ತೊಂದು ಭಾಗದ ನಡುವೆ ಉರುಳಿಸುವ ಮೂಲಕ ಹಿಡಿಯಿಂದ ನೂಲವವನು ತಿರುಚನ್ನು ಸೇರಿಸುತ್ತಾನೆ. ಹಿಡಿಯ ದಪ್ಪವು ಎಷ್ಟು ವೇಗವಾಗಿ ಕದಿರು ನೂಲುತ್ತದೆ ಎಂಬುದರ ಮೇಲೆ ಪ್ರಭಾವ ಬೀರುತ್ತದೆ ಮತ್ತು ಹೆಚ್ಚು ತೆಳ್ಳಗಿನ ಹಿಡಿಗಳು ಹೆಚ್ಚು ವೇಗವಾಗಿ ನೂಲುವ ಕದಿರಿಗೆ ಕೊಡುಗೆ ನೀಡುತ್ತವೆ.

ಕದಿರು ಬಿಲ್ಲೆ ಎಂದರೆ ಅನೇಕ ಪ್ರಕಾರಗಳ ಕದಿರುಗಳಿಗೆ ಸೇರಿಸಲಾದ ಒಂದು ತೂಕ. ಇದನ್ನು ಕಟ್ಟಿಗೆ, ಲೋಹ, ಗಾಜು, ಪ್ಲಾಸ್ಟಿಕ್, ಕಲ್ಲು, ಜೇಡಿಮಣ್ಣು ಅಥವಾ ಮೂಳೆ ಸೇರಿದಂತೆ ಅನೇಕ ವಿವಿಧ ವಸ್ತುಗಳಿಂದ ತಯಾರಿಸಬಹುದು. ಕದಿರು ಬಿಲ್ಲೆಗಳನ್ನು ಅಲಂಕರಿಸಬಹುದು ಅಥವಾ ಸರಳವಾಗಿ ಬಿಡಬಹುದು, ಮತ್ತು ಅವನ್ನು ಶಾಶ್ವತವಾಗಿ ಹಿಡಿಗೆ ಲಗತ್ತಿಸಬಹುದು ಅಥವಾ ಅವು ತೆಗೆಯಬಲ್ಲವಾಗಿರಬಹುದು. ಕದಿರುಂಡೆಯು ಆರಂಭದಲ್ಲಿ ಕದಿರಿನ ಒಂದು ಸ್ವಾಭಾವಿಕ ಭಾಗವಾಗಿರುವುದಿಲ್ಲ, ಆದರೆ, ಅದರ ರಚನೆಯಾದಂತೆ ಕದಿರಿನ ರಚನೆಯಲ್ಲಿ ಪಾತ್ರವಹಿಸುತ್ತದೆ ಒಂದು ಸ್ವಲ್ಪ ಉದ್ದದ ನೂಲು ಅಥವಾ ದಾರವನ್ನು ಹೊಸೆಯಲಾದಾಗ ಅದನ್ನು ಕದಿರಿನ ಹಿಡಿ ಅಥವಾ ಕದಿರು ಬಿಲ್ಲೆಯ ಸುತ್ತ ಕದಿರುಂಡೆಯನ್ನು ರಚಿಸಲು ಸುತ್ತಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ಕೈಯಿಂದ ನೂಲುವ ಉಪಕರಣಗಳು
ಮೊಲೆಯುಣಿಸುವುದು

ಮೊಲೆಯುಣಿಸುವುದು ಪ್ರಕೃತಿ ನಿಯಮ. ಯಾವುದೇ ಒಂದು ಪ್ರಾಣಿ ಅದರ ಮರಿಗಳಿಗೆ **ಮೊಲೆಯುಣಿಸುವುದು** ಸಾಮಾನ್ಯ ಕ್ರಿಯೆ.ಒಂದು ಮಹಿಳೆ ಪ್ರಸವದ ಕೂಡಲೆ ಮಗುವಿಗೆ ಮೊಲೆಯುಣಿಸುವುದು ಮಗುವಿಗೆ ಆರೋಗ್ಯಕ್ಕೆ ಒಳ್ಳೆದು  ಯಾಕೆಂದರೆ ತಾಯಿಯ ಮೊದಲ ಹಾಲಿನಲ್ಲಿ ರೋಗನಿರೋಧಕ ಶಕ್ತಿ ಜಾಸ್ತಿ ಇರುತ್ತದೆ, ತಾಯಿಯ ಸುರುವಿನ ಮೊಲೆಹಾಲು ಮಂದವಾಗಿ ಹಳದಿ  ಬಣ್ಣದಲ್ಲಿ ಇರುತ್ತದೆ ಇದನ್ನು ಕೊಲಸ್ಟ್ರಮ್ ಎಂದು ಕರೆಯುತ್ತಾರೆ.ವೈಜ್ಞಾನಿಕ ಅಧ್ಯಯನದ ಪ್ರಕಾರ ನವಜಾತ ಶಿಶುವು  ಹುಟ್ಟಿದ ಕೂಡಲೆ ತಾಯಿಯ ಎದೆಯ ಮೇಲೆ ಬರಿ  ಮೈಯಲ್ಲಿ ಮಗುವನ್ನು ಮಲಗಿಸಿ ಮೊಲೆಯುಣಿಸಿದರೆ ಒಳ್ಳೆದು ತಾಯಿಯ  ಎದೆ ಬಡಿತವನ್ನು ಮಗು ಗುರುತಿಸುವುದರೊಂದಿಗೆ ಬೇರೆಯವರ ಸಹಾಯವಿಲ್ಲದೆ  ತಾನೆ ಮೊಲೆ ತೊಟ್ಟುನು ಬಾಯಿಗೆ ಹಾಕುವುದನ್ನು ಅಭ್ಯಾಸ ಮಾಡುತ್ತದೆ ಹೆಣ್ಣು ಗರ್ಭಾವಸ್ಥೆಯ ಅವಧಿಯಲ್ಲಿ, ಎಸ್ಟ್ರೋಜನ್‍ಗಳು, ಪ್ರೊಜೆಸ್ಟರಾನ್, ಮತ್ತು ಪ್ರೋಲ್ಯಾಕ್ಟಿನ್ ಸೇರಿದಂತೆ ಹಾರ್ಮೋನುಗಳ ಸಂಕೀರ್ಣವಾದ ಪರಸ್ಪರ ಕ್ರಿಯೆಗೆ ಮೊಲೆಯು ಪ್ರತಿಕ್ರಿಯಿಸುತ್ತದೆ. ಇವು ಹಾಲೂಡಿಕೆ ಮತ್ತು ಸ್ತನ್ಯಪಾನದ ತಯಾರಿಯಲ್ಲಿ ಮೊಲೆಯ ಬೆಳವಣಿಗೆಯ ಸಮಾಪ್ತಿಯಲ್ಲಿ ಮಧ್ಯಸ್ಥಿಕೆ ವಹಿಸುತ್ತವೆ, ಅಂದರೆ ಕಿರುಹಾಲೆಕಿರುಗುಳಿ ಪಕ್ವತೆಯಲ್ಲಿ.  
## ಮೊಲೆಹಾಲು ಕುಡಿಯುದರಿಂದ ಮಗುವಿಗೆ ಉಪಯೋಗ 
* ಮಗುವಿಗೆ ಮೊದಲ ೬  ತಿಂಗಳು ಒಳ್ಳೆ ಪ್ರೋಟೀನ್ ಇರುವ ಆಹಾರ ತಾಯಿ ಮೊಲೆಹಾಲು 
* ಮಗುವಿನ ಬಾಯಾರಿಕೆ ತಣಿಯುತ್ತದೆ
* ಮಗುವಿನ ಮೆದುಳು,ಕಣ್ಣ್, ಶರೀರದ ಬೆಳವಣಿಗೆಗೆ ತಾಯಿ ಮೊಲೆಹಾಲು ಉತ್ತಮವಾಗಿದೆ
*ಮೊಲೆಹಾಲು ಕುಡಿದ ಮಗುವಿನಲ್ಲಿ ರೋಗ ನಿರೋಧಕ ಶಕ್ತಿ ಜಾಸ್ತಿ ಇರುತ್ತದೆ
* ಮಗುವಿನ ಶರೀರದ ತೂಕವನ್ನು ಸಮತೋಲನದಲ್ಲಿಡಲು ತಾಯಿಕಹಾಲು ಉತ್ತಮ ಹೊರಗಿನ ಹಾಲಿನಿಂದ  ಬೊಜ್ಜು ಬೆಳೆಯುವ ಸಾಧ್ಯತೆ ಜಾಸ್ತಿ* ಮಿರೆಪೇರ್ ಕಡಿಮೆ ಖರ್ಚಿಡ್ ಆಪುಂಡು ಪಿದಯಿದ ಪೇರ್‌ಗ್ ಮಸ್ತ್ ಬಿಲೆ ಕೊರೊಡಾಪುಂಡು
* ಮಗುವಿನ ಹಲ್ಲಿನ ಬೆಳವಣಿಗೆಗೆ ತಾಯಿ ಮೊಲೆಹಾಲು ಉತ್ತಮವಾಗಿದೆ
## ಮೊಲೆಯುಣಿಸುವುದರಿಂದ ತಾಯಿಗೆ ಉಪಯೋಗ 
* ಮೊಲೆಹಾಲು ಕೊಟ್ಟು ಮಗುವನ್ನು ಬೇಗ ಸಂತೈಯಿಸ ಬಹುದು                                    
*ಹಾಲುಣಿಸುವುದರಿಂದ ಪ್ರಸವದ ನಂತರದ ರಕ್ತ ಸ್ರಾವದಿಂದಾಗುವ ತೊಂದರೆ ಕಡಿಮೆಯಾಗುತ್ತದೆ
*.ಮಗು ಎದೆಹಾಲು ಕುಡಿಯುತ್ತಿರುವ ತಾಯಂದಿರಲ್ಲಿ ಪ್ರಸವದ ನಂತರದ ಋತುಚಕ್ರವು ನಿಧಾನವಾಗಿ ಆಗುತ್ತದೆ.ಆದುದರಿಂದ ಒಂದು ಪ್ರಸವದ ನಂತರ ಇನ್ನೊಂದು ಪ್ರಸವಕ್ಕೆ ಅಂತರ ಜಾಸ್ತಿಯಾಗುತ್ತದೆ
* ಮೊಲೆ ಕ್ಯಾನ್ಸರ್ ಮತ್ತು ಅಂಡಾಶಯದ ಕ್ಯಾನ್ಸರ್‍‌ನ್ನು ಸುಲಭ ರೀತಿಯಲ್ಲಿ ತಡೆಗಟ್ಟ ಬಹುದು
* ಮೊಲೆ ಹಾಲು ಸುಲಭವಾಗಿ ತಾಯಿಯ ಶರೀರದಿಂದ ಸಿಗುವ ಕಾರಣ ಹೊರಗಿನ ಹಾಲಿಗಾಗಿ ದುಂದು ವೆಚ್ಚಮಾಡಬೇಕಾಗಿಲ್ಲ
## ಹಾಲುಣಿಸುವ ಕ್ರಮ
.ನವಜಾತ ಶಿಶುವಿಗೆ ಒಂದು ತಿಂಗಳವರೆಗೆ ದಿವಸದಲ್ಲಿ ೮ರಿಂದ ೧೨ ಭಾರಿ ಮೊಲೆಯುಣಿಸಬೇಕಾಗುತ್ತದೆ.ಆರೋಗ್ಯವಂತ ನವಜಾತ ಶಿಶುವಿಗೆ ೪ ಗಂಟೆಗಿಂತ ಜಾಸ್ತಿ ಹೊತ್ತು ಮೊಲೆಯುಣಿಸದೆ ಇರುವುದು ಸಮಂಜಸವಲ್ಲ.ಸಾಮಾನ್ಯವಾಗಿ ೯೦ ನಿಮಿಷಕ್ಕೊಂದು ಸಲ ಹಾಲುಣಿಸಬೇಕು.ಮೊಲೆಹಾಲು ಬೇಗ ಜೀರ್ಣವಾಗುವ ಕಾರಣ ಮಗುವಿಗೆ ಬೇಗ ಹಸಿವಾಗುವುದರೊಂದಿಗೆ ಗಂಟಲು ಒಣಗುವ ಸಾಧ್ಯತೆ ಇರುವುದರಿಂದ ೯೦ನಿಮಿಷದಿಂದ ೩ಗಂಟೆಯ ಒಳಗೆ ಮಗುವಿಗೆ ಮೊಲೆಯುಣಿಸುವುದು ಉತ್ತಮ.ಒಂದು ತಿಂಗಳು ಕಳೆದ ನಂತರ ದಿವಸಕ್ಕೆ ೭-೮ ಸಲ ಮೊಲೆಯುಣಿಸಿದರೂ ಸಾಕಾಗುತ್ತದೆ..ಸಾಮಾನ್ಯವಾಗಿ ಮಗುವಿಗೆ ಹೊಟ್ಟೆ ತುಂಬುವ ತನಕ ಅಂದರೆ ಸುಮಾರು ೧೫ರಿಂದ ೨೦ ನಿಮಿಷದವರೆಗೆ.
## ತೊಂದರೆ
.ಮೊಲೆಯುಣಿಸುವ ತಾಯಂದಿರು ಕೆಲವೊಂದು ತೊಂದರೆ ಅನುಭವಿಸಬೇಕಾಗುತ್ತದೆ ಯಾಕೆಂದರೆ ಮೊಲೆತೊಟ್ಟು ಮೆದುವಾಗಿರುವ ಕಾರಣ ಮೊದಲ ಪ್ರಸವದ ಸಮಯದಲ್ಲಿ ಮಗುವಿಗೆ ಮೊಲೆಯುನಣಿಸುವಾಗ ಮೊಲೆತೊಟ್ಟು ಒಡೆದು ರಕ್ತ ಬರುವುದರೊಂದಿಗೆ ನೋವು ಅನುಭವಿಸಬೇಕಾಗುತ್ತದೆ ಆ ಸಮಯದಲ್ಲಿ ಹಾಲುಣಿಸುವುದು ತುಂಬಾ ಕಷ್ಟವಾಗಿರುತ್ತದೆ.ಮೊದಲ ಪ್ರಸವದಲ್ಲಿ ತಾಯಿಯು ಮೊಲೆಯುಣಿಸುವ ಸರಿಯಾದ ವಿಧಾನ ತಿಳಿದಿರುವುದಿಲ್ಲ
## ಉಲ್ಲೇಖಗಳು 
ವರ್ಗ:ಜೀವಕ್ರಿಯಶಾಸ್ತ್ರ
ಚಿಕ್ಕಮಗಳೂರಿನಲ್ಲಿ ಭೇಟಿ ನೀಡುವ ಸ್ಥಳಗಳು

**ಚಿಕ್ಕಮಗಳೂರಿನಲ್ಲಿ ಭೇಟಿ ನೀಡುವ ಸ್ಥಳಗಳು** ಮುಳ್ಳಯ್ಯನಗಿರಿ, ಹೆಬ್ಬೆ ಜಲಪಾತ, ಬಾಬಾ ಬುಡನ್ಗಿರಿ, ಕೆಮ್ಮಣ್ಗುಂಡಿ, ಕುದುರೆಮುಖ ರಾಷ್ಟ್ರೀಯ ಉದ್ಯಾನವನ, ಕಲ್ಹತ್ತಿ ಜಲಪಾತ, ಭದ್ರಾ ವನ್ಯಜೀವಿ ಧಾಮ ಮತ್ತು ಪ್ರವಾಸಿಗರು ನೋಡಬಹುದಾದ ಹೆಚ್ಚಿನ ಪ್ರವಾಸಿ ತಾಣಗಳನ್ನು ಒಳಗೊಂಡಿದೆ. ವ್ಯಾಪಕವಾದ ಪಶ್ಚಿಮ ಘಟ್ಟಗಳಲ್ಲಿ ವಿಸ್ತಾರವಾದ ಸ್ಥಳವು ದಟ್ಟವಾದ ಶೋಲಾ ಕಾಡುಗಳ ಮನೋಹರವಾದ ನೋಟಗಳನ್ನು ಮತ್ತು ದಟ್ಟವಾದ ಹಸಿರು ಪೊದೆಗಳನ್ನು ದಾರಿಗಳಲ್ಲಿ ನೀಡುತ್ತದೆ.
ಅತ್ಯುನ್ನತ ಎತ್ತರದಲ್ಲಿ ನೆಲೆಗೊಂಡಿರುವ ಬಹು ಬೆಟ್ಟಗಳು ಅದ್ಭುತ ವಾತಾವರಣದ ವಿಹಂಗಮ ನೋಟವನ್ನು ಆನಂದಿಸಲು ಅವಕಾಶವನ್ನು ನೀಡುತ್ತವೆ. ಈ ಪಟ್ಟಿಯನ್ನು ಪರಿಶೀಲಿಸಿ ಮತ್ತು ಬೆಂಗಳೂರಿನಿಂದ ವಾರಾಂತ್ಯದ ಹೊರಹೋಗುವ ಪ್ರವಾಸವನ್ನು ಯೋಜಿಸಲು ನಿಮ್ಮ ನೆಚ್ಚಿನ ಸ್ಥಳಗಳಿಗೆ ಭೇಟಿ ನೀಡಲು ಚಿಕ್ಕಮಗಳೂರು ಪ್ರವಾಸೋದ್ಯಮ ಸ್ಥಳಗಳು ತಮ್ಮ ಸಾಹಸ ಸ್ವರೂಪ ಮತ್ತು ಬಹು ಸಾಹಸ ಚಟುವಟಿಕೆಗಳಿಗೆ ಸ್ಥಳಾವಕಾಶದ ಕಾರಣದಿಂದಾಗಿ ಪ್ರಪಂಚದಾದ್ಯಂತದ ಏಕವ್ಯಕ್ತಿ ಮತ್ತು ಗುಂಪು ಪ್ರಯಾಣಿಕರ ಪ್ರಯಾಣಕ್ಕೆ ಪ್ರಸಿದ್ಧಿ ಪಡೆದಿದೆ.
## ಉಲ್ಲೇಖಗಳು
ಆನೆಕೆರೆ (ಚನ್ನರಾಯಪಟ್ಟಣ ತಾಲ್ಲೂಕು)

**ಆನೆಕೆರೆ**ಯು ಕರ್ನಾಟಕದ ಹಾಸನ ಜಿಲ್ಲೆಯ ಚನ್ನರಾಯಪಟ್ಟಣ ತಾಲ್ಲುಾಕಿನಲ್ಲಿ ಚನ್ನರಾಯಪಟ್ಟಣದಿಂದ ಸುಮಾರು 5 ಕಿ.ಮೀ. ದೂರದಲ್ಲಿರುವ ಹಳ್ಳಿಯಾಗಿದೆ.

## ಇಲ್ಲಿರುವ ದೇವಾಲಯಗಳು 
ಇದು ಪ್ರಾಚೀನ ಚೆನ್ನಕೇಶವ ದೇವಸ್ಥಾನಕ್ಕೆ ಹೆಸರುವಾಸಿಯಾಗಿದೆ. ಈ ದೇವಾಲಯವನ್ನು ಹೊಯ್ಸಳ ರಾಜರು ನಿರ್ಮಿಸಿದರು ಮತ್ತು ಇತ್ತೀಚೆಗೆ ನವೀಕರಿಸಲಾಗಿದೆ.

ಇಲ್ಲಿರುವ ಇತರ ದೇವಾಲಯಗಳು - ಶ್ರೀ ಅನಕೆರೆ ಆಮ್ಮ (ಗ್ರಾಮದೇವತೆ), ಶ್ರೀ ಚೆನ್ನಕೇಶವ ಸ್ವಾಮಿ, ಶ್ರೀ ವೀರಭದ್ರೇಶ್ವರ ಸ್ವಾಮಿ ದೇವಸ್ಥಾನ, ಶ್ರೀ ಈಶ್ವರ ದೇವಸ್ಥಾನ, ಶ್ರೀ ಶಂಭುಲೀಂಗೇಶ್ವರ ದೇವಸ್ಥಾನ ಇವೆ.

## ಚಿತ್ರಸಂಪುಟ

File:Anekere-Maaramma.jpg|ಗ್ರಾಮದೇವತೆ ಆನೆಕೆರೆ ಮಾರಮ್ಮ

## ಜನಸಂಖ್ಯೆ ಮತ್ತು ಭೌಗೋಳಿಕ ಮಾಹಿತಿ 
ಆನೆಕೆರೆ ಗ್ರಾಮದ ಹಳ್ಳಿಯ ಪಿನ್ಕೋಡ್ 673116 ಆಗಿದೆ. ಆನೆಕೆರೆ ಹಳ್ಳಿಯು ಕರ್ನಾಟಕದ ಹಾಸನ ಜಿಲ್ಲೆಯ ಚನ್ನರಾಯಪಟ್ಟಣ ತಾಲ್ಲುಾಕಿನಲ್ಲಿದೆ. ಜಿಲ್ಲೆಯ ಜಿಲ್ಲಾ ಕೇಂದ್ರ ಕಾರ್ಯಾಲಯ ಚನ್ನಾರಾಯಪಟ್ಟಣದಿಂದ 42 ಕಿ.ಮೀ ದೂರದಲ್ಲಿದೆ. 2009 ಅಂಕಿಅಂಶಗಳ ಪ್ರಕಾರ, ಅನೆಕೆರೆ ಗ್ರಾಮವು ಗ್ರಾಮ ಪಂಚಾಯತ್ ಆಗಿದೆ.

ಒಟ್ಟು ಭೌಗೋಳಿಕ ಪ್ರದೇಶವು 661.71 ಹೆಕ್ಟೇರ್ ಆಗಿದೆ. ಅನೆಕೆರೆ ಒಟ್ಟು 2,063 ಜನರ ಜನಸಂಖ್ಯೆಯನ್ನು ಹೊಂದಿದೆ.

## ಉಲ್ಲೇಖಗಳು 
ವರ್ಗ:ಕರ್ನಾಟಕದ ದೇವಾಲಯಗಳು
ಶೊರಪುರದ ವಿಶೇಷತೆ

2001 ರ ಭಾರತ ಜನಗಣತಿಯ ಪ್ರಕಾರ, [1] ಶೊರಾಪುರವು 43,591 ಜನಸಂಖ್ಯೆಯನ್ನು ಹೊಂದಿತ್ತು. ಪುರುಷರು 51% ಜನಸಂಖ್ಯೆ ಮತ್ತು 49% ಮಹಿಳೆಯರು. ಶೊರಾಪುರವು ಸರಾಸರಿ ಸರಾಸರಿ ಸಾಕ್ಷರತಾ ಪ್ರಮಾಣವನ್ನು 55% ಹೊಂದಿದೆ, ಇದು ರಾಷ್ಟ್ರೀಯ ಸರಾಸರಿ 59.5% ಕ್ಕಿಂತ ಕಡಿಮೆಯಾಗಿದೆ: ಪುರುಷ ಸಾಕ್ಷರತೆ 65% ಮತ್ತು ಮಹಿಳೆಯರ ಸಾಕ್ಷರತೆ 46% ಆಗಿದೆ. ಶೊರಪುರದಲ್ಲಿ, ಜನಸಂಖ್ಯೆಯಲ್ಲಿ 16% ರಷ್ಟು 6 ವರ್ಷಕ್ಕಿಂತ ಕಡಿಮೆ ವಯಸ್ಸಿನವರು.

ಶೊರಪುರ ಶ್ರೀ ವೇಣುಗೋಪ್ಲಾ ಸ್ವಾಮಿ ದೇವಸ್ಥಾನಕ್ಕೆ ಹೆಸರುವಾಸಿಯಾಗಿದೆ. ಇಂದಿಗೂ ಸಹ ತಿರುಪತಿಯ ತಿರುಮಲ ದೇವಸ್ಥಾನದಲ್ಲಿ ನೀಡಲಾಗುವ ಎಲ್ಲಾ ವಿಭಾಗಗಳನ್ನು ಸುರ್ಪುರ್ನ ಕೊಡುಗೆಗಳಿಂದ ಪ್ರಾರಂಭಿಸಲಾಯಿತು. ಅವರು ಎಂದಿಗೂ ತಿರುಮಲ ದೇವಾಲಯಕ್ಕೆ ಭೇಟಿ ನೀಡುತ್ತಾರೆ, ಆದರೆ ಪ್ರತಿನಿಧಿಗೆ ಅವರ ಪರವಾಗಿ ಕಳುಹಿಸಲಾಗುತ್ತದೆ. 1703 ರಿಂದ ಬಡಾರ್ (ಬುಡಕಟ್ಟು) ರಾಜ್ಯವು ಗುಲಾಬಿ ಮತ್ತು 1858 ರವರೆಗೆ ಆಳ್ವಿಕೆ ಮಾಡಿತು, ಕೊನೆಯ ರಾಜ ನಲ್ವಡಿ ವೆಂಕಟಪ್ಪ ನಾಯಕ. ಬೋನಾಲ್ ಪಕ್ಷಿಧಾಮವು ಶೋರಾಪುರ್ನಿಂದ 10 ಕಿ.ಮೀ ದೂರದಲ್ಲಿದೆ.

ಇಲ್ಲಿರುವ ಜನರ ಪ್ರಮುಖ ಉದ್ಯೋಗ ಕೃಷಿಯಾಗಿದೆ. ಶೊರಾಪುರ ಕಾಟನ್, ಬೇಳೆಕಾಳುಗಳ ದೊಡ್ಡ ಉತ್ಪಾದಕರು ಅಧಿಕವಾಗಿದ್ದಾರೆ. ಶೊರಪುರ ತಾಲೂಕು ಯಾದಗಿರಿ ಜಿಲ್ಲೆಯಲ್ಲಿ
## ಉಲ್ಲೇಖ
ಹಳಿಕೆ

ಹಳಿಕೆ ಕರ್ನಾಟಕದ ಚಿಕ್ಕಮಗಳೂರು ಜಿಲ್ಲೆಯ ಮೂಡಿಗರೆ ತಾಲ್ಲೂಕಿನಲ್ಲಿರುವ ಮಧ್ಯಮ ಗಾತ್ರದ ಗ್ರಾಮವಾಗಿದ್ದು ಒಟ್ಟು 214 ಕುಟುಂಬಗಳು ವಾಸಿಸುತ್ತಿದ್ದಾರೆ. ಹಾಲಿಕೆ ಗ್ರಾಮವು 856 ಜನಸಂಖ್ಯೆಯನ್ನು ಹೊಂದಿದೆ, ಇದರಲ್ಲಿ 426 ಪುರುಷರು ಮತ್ತು 430 ಜನಸಂಖ್ಯೆ ಜನಸಂಖ್ಯೆ 2011 ರ ಜನಗಣತಿಯಾಗಿದೆ.
ಹಳಿಕೆ ಗ್ರಾಮದಲ್ಲಿ 0-6 ವಯಸ್ಸಿನ ಜನಸಂಖ್ಯೆಯಲ್ಲಿ 85 ಜನಸಂಖ್ಯೆ 9.93% ರಷ್ಟಿದೆ. ಹಳಿಕೆ ಗ್ರಾಮದ ಸರಾಸರಿ ಲಿಂಗ ಅನುಪಾತವು 1009, ಇದು ಕರ್ನಾಟಕ ರಾಜ್ಯದ ಸರಾಸರಿ 973 ಗಿಂತ ಹೆಚ್ಚಾಗಿದೆ.ಜನಗಣತಿ ಪ್ರಕಾರ ಹಾಲಿಕೆಗೆ ಬಾಲಕರ ಅನುಪಾತ 1125, ಕರ್ನಾಟಕದ ಸರಾಸರಿ 948 ಗಿಂತ ಹೆಚ್ಚಾಗಿದೆ.
ಹಳೆಕೆ ಗ್ರಾಮವು ಕರ್ನಾಟಕಕ್ಕೆ ಹೋಲಿಸಿದರೆ ಹೆಚ್ಚಿನ ಸಾಕ್ಷರತಾ ಪ್ರಮಾಣವನ್ನು ಹೊಂದಿದೆ. 2011 ರಲ್ಲಿ, ಕರ್ನಾಟಕದ 75.36% ಕ್ಕೆ ಹೋಲಿಸಿದರೆ ಹಾಲಿಕೆ ಗ್ರಾಮದ ಸಾಕ್ಷರತೆಯು 84.70% ರಷ್ಟಿತ್ತು. ಹಾಲಿಕೆ ಪುರುಷರ ಸಾಕ್ಷರತೆ 90.67% ರಷ್ಟಿದ್ದರೆ, ಮಹಿಳಾ ಸಾಕ್ಷರತೆಯು 78.70% ರಷ್ಟಿತ್ತು.
ಭಾರತ ಮತ್ತು ಪಂಚಾಯತಿ ರಾಜ್ ಕಾಯಿದೆಯ ಸಂವಿಧಾನದ ಪ್ರಕಾರ, ಹಾಲಿಕೆ ಗ್ರಾಮವನ್ನು ಗ್ರಾಮದ ಪ್ರತಿನಿಧಿಯಾಗಿ ಆಯ್ಕೆ ಮಾಡುವ ಸರ್ಪಂಚ್ (ಗ್ರಾಮದ ಮುಖ್ಯಸ್ಥ) ಆಡಳಿತದಲ್ಲಿದೆ. ನಮ್ಮ ವೆಬ್ಸೈಟ್, ಹಾಗೆ
ವಿವರಗಳು
ಒಟ್ಟು
ಪುರುಷ
ಸ್ತ್ರೀ
ಒಟ್ಟು ಮನೆಗಳು
214
-
-
ಜನಸಂಖ್ಯೆ
856
426
430
ಮಕ್ಕಳ (0-6)
85
40
45
ಜಾತಿ ವೇಳಾಪಟ್ಟಿ
211
106
105
ವೇಳಾಪಟ್ಟಿ ಪಂಗಡ
25
10
15
ಸಾಕ್ಷರತೆ
84.70%
90.67%
78.70%
ಒಟ್ಟು ಕೆಲಸಗಾರರು
424
276
148
ಮುಖ್ಯ ಕಾರ್ಯಕರ್ತ
343
38,620
0
ಮಾರ್ಜಿನಲ್ ವರ್ಕರ್
81
42
3
## ಉಲ್ಲೇಖ
ಸಕಲೇಶ್ವರ ದೇವಾಲಯ ಸಕಲೇಶಪುರ

ಸಕಲೇಶಪುರ ಬಸ್ ನಿಲ್ದಾಣದಿಂದ 1.5 ಕಿ.ಮೀ ದೂರದಲ್ಲಿರುವ ಸಕಲೇಶ್ವರ ಸ್ವಾಮಿ ದೇವಾಲಯವು ಕರ್ನಾಟಕದ ಹಾಸನ ಜಿಲ್ಲೆಯ ಸಕಲೇಶಪುರ ಪಟ್ಟಣದಲ್ಲಿ ನೆಲೆಗೊಂಡಿದೆ. ಇದು ಕರ್ನಾಟಕದ ಅತ್ಯಂತ ಹಳೆಯ ದೇವಾಲಯಗಳಲ್ಲಿ ಒಂದಾಗಿದೆ ಮತ್ತು ಸಕಲೇಶಪುರದಲ್ಲಿ ಭೇಟಿ ನೀಡುವ ಪ್ರಮುಖ ಸ್ಥಳಗಳಲ್ಲಿ ಒಂದಾಗಿದೆ.

ಈ ದೇವಾಲಯವು ಸಕಲೇಶ್ವರ ಸ್ವಾಮಿ ದೇವಾಲಯ ಎಂದೇ ಪ್ರಸಿದ್ಧಿ ಪಡೆದಿದ್ದು ಸಕಲ ಐಶ್ವರ್ಯಗಳ ನಾಡಾದ ಸಕಲೇಶಪುರ ತಾಲೂಕಿನಲ್ಲಿ ಪ್ರತಿ ವರ್ಷವೂ ಫೆಬ್ರವರಿ ತಿಂಗಳಿನಲ್ಲಿ ಶ್ರೀ ಸಕಲೇಶ್ವರ ಸ್ವಾಮಿಯವರ ದಿವ್ಯ ಬ್ರಹ್ಮ ರಥೋತ್ಸವವನ್ನು ಅದ್ದೂರಿಯಾಗಿ ಏರ್ಪಡಿಸಲಾಗುತ್ತದೆ. ಈ ಬ್ರಹ್ಮ ರಥೋತ್ಸವಕ್ಕೆ ಸಕಲೇಶಪುರ ಹಾಗೂ ಸುತ್ತಮುತ್ತಲಿನ ಗ್ರಾಮಸ್ಥರು  ಭಾಗವಹಿಸಿ ರಥೋತ್ಸವಕ್ಕೆ ಸಾಕ್ಷಿಯಾಗುತ್ತಾರೆ.

ಈ ದೇವಾಲಯ ಹೇಮಾವತಿ ನದಿ ತೀರದಲ್ಲಿದೆ, ಸಕಲೇಶ್ವರ ದೇವಸ್ಥಾನವು ಶಿವನಿಗೆ ಅರ್ಪಿತವಾಗಿದೆ. 11 ನೇ ಮತ್ತು 14 ನೇ ಶತಮಾನದ ನಡುವೆ ನಿರ್ಮಾಣಗೊಂಡ ಸಕಲೇಶ್ವರ ದೇವಾಲಯವು ಹೊಯ್ಸಳ ಸಾಮ್ರಾಜ್ಯವು ದಕ್ಷಿಣ ಭಾರತದಲ್ಲಿ ಉತ್ತುಂಗಕ್ಕೇರಿದ ಸಮಯದ ಒಂದು ಮಹಾನ್ ವಾಸ್ತುಶಿಲ್ಪ.ಇದು ಹೊಯ್ಸಳ ವಾಸ್ತುಶೈಲಿಯ ಅತ್ಯುತ್ತಮ ಕಲೆಗಾರಿಕೆಗೆ ಸಾಕ್ಷಿಯಾಗಿ ನಿಂತಿದೆ.

ಪಟ್ಟಣದ ಪ್ರವೇಶದ್ವಾರದಲ್ಲಿ ಈ ದೇವಸ್ಥಾನವು ಯಾತ್ರಾರ್ಥಿಗಳಿಗೆ ಪ್ರಸಿದ್ಧವಾದ ಸ್ಥಳವಾಗಿದೆ ಮತ್ತು ಈ ದೇವಸ್ಥಾನದ ಕಾರಣದಿಂದ ಪಟ್ಟಣಕ್ಕೆ ಈ ಹೆಸರು ಬಂದಿದೆ. ಈ ದೇವಾಲಯವು ಶಿವನ ದೈವದ ಪ್ರತಿಮೆಯನ್ನು ಹೊಂದಿದೆ, ಅದು ಎಲ್ಲರ ಕಣ್ಣಿಗೆ ಬೀಳುವಂತೆ ಮಾಡುತ್ತದೆ. ಪ್ರತಿ ವರ್ಷ ಫೆಬ್ರವರಿ ತಿಂಗಳಲ್ಲಿ ನಡೆಯುವ ಜಾತ್ರೆಗೆ ಈ ದೇವಾಲಯ ಪ್ರಸಿದ್ಧವಾಗಿದೆ.

ವರ್ಗ:ದೇವಾಲಯಗಳು
ಕಳ್ಳತನ

thumb|Paul-Charles Chocarne-Moreau, *The Cunning Thief*, 1931
ಸಾಮಾನ್ಯ ಬಳಕೆಯಲ್ಲಿ, **ಕಳ್ಳತನ** ಎಂದರೆ ಹಕ್ಕುಳ್ಳ ಮಾಲೀಕನಿಂದ ಕಿತ್ತುಕೊಳ್ಳುವ ಉದ್ದೇಶದಿಂದ ಮತ್ತೊಬ್ಬ ವ್ಯಕ್ತಿಯ ಸ್ವತ್ತು ಅಥವಾ ಸೇವೆಗಳನ್ನು ಆ ವ್ಯಕ್ತಿಯ ಅನುಮತಿ ಅಥವಾ ಸಮ್ಮತಿಯಿಲ್ಲದೇ ತೆಗೆದುಕೊಳ್ಳುವುದು. ಈ ಶಬ್ದವನ್ನು ಕನ್ನಗಳವು, ಹಣ ಲಪಟಾಯಿಸುವುದು, ಅಪಹಾರ, ಲೂಟಿ, ದರೋಡೆ, ಅಂಗಡಿ ಕಳ್ಳತನ, ಗ್ರಂಥಾಲಯ ಕಳ್ಳತನ ಮತ್ತು ವಂಚನೆಯಂತಹ (ಸುಳ್ಳು ಸೋಗುಗಳನ್ನು ಹಾಕಿ ಹಣ ಪಡೆಯುವುದು) ಆಸ್ತಿಗಳ ವಿರುದ್ಧದ ಕೆಲವು ಅಪರಾಧಗಳಿಗೆ ಅನೌಪಚಾರಿಕ ಸಂಕ್ಷಿಪ್ತ ರೂಪದ ಪದವಾಗಿ ಕೂಡ ಬಳಸಲಾಗುತ್ತದೆ. ಕೆಲವು ನ್ಯಾಯವ್ಯಾಪ್ತಿಗಳಲ್ಲಿ, ಕಳ್ಳತನವನ್ನು ಅಪಹಾರದ ಸಮಾನಾರ್ಥಕ ಪದವೆಂದು ಪರಿಗಣಿಸಲಾಗುತ್ತದೆ; ಇತರ ನ್ಯಾಯವ್ಯಾಪ್ತಿಗಳಲ್ಲಿ ಕಳ್ಳತನವು ಅಪಹಾರದ ಬದಲಾಗಿ ಬಂದಿದೆ. ಕಳ್ಳತನದ ಕ್ರಿಯೆಯನ್ನು ನಡೆಸುವವನು ಅಥವಾ ಕಳ್ಳತನವನ್ನು ವೃತ್ತಿಯಾಗಿ ಮಾಡಿಕೊಂಡಿರುವವನನ್ನು ಕಳ್ಳ ಎಂದು ಕರೆಯಲಾಗುತ್ತದೆ.

ಉದಾಹರಣೆಗೆ, ಕ ನು ಉಪಾಹಾರ ಗೃಹಕ್ಕೆ ಹೋಗಿ, ತಪ್ಪಾಗಿ ತನ್ನ ಶಿರೋವಸ್ತ್ರವನ್ನು ತೆಗೆದುಕೊಳ್ಳುವ ಬದಲು ಗ ನ ಶಿರೋವಸ್ತ್ರವನ್ನು ತೆಗೆದುಕೊಂಡರೆ, ಅವನು ಭೌತಿಕವಾಗಿ ಗ ನಿಂದ ಆ ಸ್ವತ್ತಿನ ಬಳಕೆಯನ್ನು ಕಿತ್ತುಕೊಂಡಿದ್ದಾನೆ, ಆದರೆ ಅದು ತಪ್ಪಾಗಿ ಆಗಿರುವುದರಿಂದ ಕ ನು ಅಪರಾದೋದ್ದೇಶದಿಂದ ಇದನ್ನು ಮಾಡಿಲ್ಲ (ಅಂದರೆ, ಕ ನು ತಾನು ಮಾಲೀಕನೆಂದು ನಂಬಿರುವುದರಿಂದ, ಅವನು ಅಪ್ರಾಮಾಣಿಕನಲ್ಲ ಮತ್ತು ಅದನ್ನು ಅದರ ಮಾಲೀಕನಿಂದ ಕಿತ್ತುಕೊಳ್ಳುವ ಉದ್ದೇಶ ಹೊಂದಿಲ್ಲ), ಹಾಗಾಗಿ ಈ ಸಮಯದಲ್ಲಿ ಯಾವುದೇ ಅಪರಾಧವನ್ನು ಮಾಡಲಾಗಿಲ್ಲ. ಆದರೆ ಅವನು ಮನೆಗೆ ಹೋದಮೇಲೆ ತನ್ನ ತಪ್ಪನ್ನು ಅರಿತುಕೊಂಡು ಶಿರೋವಸ್ತ್ರವನ್ನು ಗ ಗೆ ಹಿಂದಿರುಗಿಸಬಹುದಾಗಿದ್ದು, ಕ ನು ಅಪ್ರಾಮಾಣಿಕವಾಗಿ ಅದನ್ನು ಇಟ್ಟುಕೊಂಡರೆ ಅವಳು ಶಿರೋವಸ್ತ್ರವನ್ನು ಕದ್ದಂತಾಗುತ್ತದೆ.

## ಉಲ್ಲೇಖಗಳು
ವರ್ಗ:ಅಪರಾಧಗಳು
ಸ್ತನ ರೋಗ

ಸಂತಾನೋತ್ಪತ್ತಿ ವ್ಯವಸ್ಥೆಯ ಅಸ್ವಸ್ಥತೆಗಳು, ಅಥವಾ ಇತರೆ ಅಸ್ವಸ್ಥತೆಗಳೊಂದಿಗೆ ಸ್ತನರೋಗಗಳನ್ನು ವರ್ಗೀಕರಿಸಬಹುದು. ಬಹುಪಾಲು ಸ್ತನ ಕಾಯಿಲೆಗಳು ಅನಾಹುತಕಾರಿ.
## ನಿಯೋಪ್ಲಾಸ್ಮಾಗಳು
*ಸ್ತನ ನಿಯೋಪ್ಲಾಸಂ* ಎಂಬುದು ನಿಯೋಪ್ಲಾಸಿಯಾ ಪರಿಣಾಮವಾಗಿ ಸ್ತನದಲ್ಲಿನ ಅಸಹಜ ಅಂಗಾಂಶವಾಗಿದೆ. ಸ್ತನ ನಿಯೋಪ್ಲಾಸಂ ಹಾನಿಕಾರವಾಗಿರಬಹುದು, ಫೈಬ್ರೊಡೇಡೋಮಾದಲ್ಲಿನ ಹಾಗೆ ಅಥವಾ ಮಾರಣಾಂತಿಕವೂ ಆಗಬಹುದು, ಇಂತಹ ಸಮಯದಲ್ಲಿ ಅದನ್ನು ಸ್ತನ ಕ್ಯಾನ್ಸರ್ ಎಂದೂ ಗುರುತಿಸಬಹುದು. ಯಾವುದೇ ಪ್ರಕರಣವಾದರೂ ಸಾಮಾನ್ಯವಾಗಿ ಅದು ಸ್ತನದ ಉಬ್ಬುಗಳಾಗಿ ಕಾಣಿಸಿಕೊಳ್ಳುತ್ತದೆ. ಸುಮಾರು ೭% ಫೈಬ್ರೊಡೇಡೋಮಾಗಳು ಮತ್ತು ೧೦% ಸ್ತನ ಕ್ಯಾನ್ಸರ್, ಇತರ ಉಳಿದವು ಹಾನಿಕಾರಕ ಪರಿಸ್ಥಿತಿ ಅಥವಾ ರೋಗವಿಲ್ಲದಿರಬಹುದು.

ಫೈಲೋಡೆಡ್ ಗೆಡ್ಡೆ ಒಂದು ಫೈಬ್ರೊಪಿಥೀಲಿಯಲ್ ಗೆಡ್ಡೆಯಾಗಿದ್ದು, ಇದು ಹಾನಿಕರವಲ್ಲದ, ಗಡಿರೇಖೆಯಲ್ಲಿನ ಅಥವಾ ಮಾರಣಾಂತಿಕವೂ ಆಗಿರಬಹುದು.

## ಹಾನಿಕಾರಕ ನಿಯೋಪ್ಲಾಸ್ಮಾಗಳು (ಸ್ತನ ಕ್ಯಾನ್ಸರ್)
ವಿಶ್ವದಾದ್ಯಂತ ಮಹಿಳೆಯರಲ್ಲಿ, ಸ್ತನ ಕ್ಯಾನ್ಸರ್ ಎನ್ನುವುದು ಕ್ಯಾನ್ಸರ್ ನಿಂದಾಗಿ ಆಗುವ ಸಾವಿನ ಸಾಮಾನ್ಯ ಕಾರಣವಾಗಿದೆ. ಸ್ತನ ಕ್ಯಾನ್ಸರ್ ನ್ನು ತಿಳಿದುಕೊಳ್ಳಲು ಸ್ತನ ಸ್ವಯಂ ಪರೀಕ್ಷೆ (ಬಿಎಸ್ಇ) ಒಂದು ಸುಲಭ ವಿಧಾನ ಆದರೆ ಅದು ನಂಬಲರ್ಹವಲ್ಲ. ಸ್ತನ ಕ್ಯಾನ್ಸರ್ ನ  ಅಪಾಯವನ್ನು ಕಡಿಮೆ ಮಾಡುವಲ್ಲಿ ಕಂಡುಬರುವ ಅಂಶಗಳೆಂದರೆ, ಆರಂಭದಲ್ಲಿಯೇ ಪತ್ತೆಹಚ್ಚುವಿಕೆ, ನಿಯಮಿತ ಸ್ತನ ಪರೀಕ್ಷೆ, ನಿಯಮಿತ ಮೆಮೊಗ್ರಮ್ ಗಳು, ಸ್ತನಗಳ ಸ್ವಯಂ ಪರೀಕ್ಷೆ, ಆರೋಗ್ಯಕರ ಆಹಾರ ಮತ್ತು ದೇಹದ ಹೆಚ್ಚುವರಿ ಕೊಬ್ಬನ್ನು ಕಡಿಮೆಗೊಳಿಸುವ ವ್ಯಾಯಾಮ ಮುಖ್ಯವಾದುವುಗಳು.
## ಫೈಬ್ರೋಸಿಸ್ಟಿಕ್ ಸ್ತನ ಬದಲಾವಣೆಗಳು
ಇದನ್ನು ಫೈಬ್ರೋಸಿಸ್ಟಿಕ್ ಸ್ತನ ರೋಗ, ತೀವ್ರವಾದ ಸಿಸ್ಟಿಕ್ ಮೊಸ್ಟಿಟಿಸ್, ಪ್ರಸರಣ ಸಿಸ್ಟಿಕ್ ಮಸ್ಟೋಪತಿ, ಸಸ್ತನಿ ಡಿಸ್ಪ್ಲಾಸಿಯಾ ಎಂದು ಕೂಡಾ ಕರೆಯಲಾಗುತ್ತದೆ.
## ಸೋಂಕುಗಳು ಮತ್ತು ಉರಿಯೂತಗಳು
ಆಘಾತ, ಸ್ರವಿಸುವಿಕೆಯ ನಿದ್ರಾಹೀನತೆ / ಹಾಲು ತೊಡಗುವಿಕೆ, ಹಾರ್ಮೋನುಗಳ ಪ್ರಚೋದನೆ, ಸೋಂಕುಗಳು ಅಥವಾ ಸ್ವಯಂ ನಿರೋಧಕ ಪ್ರತಿಕ್ರಿಯೆಗಳಿಂದ ಕೂಡಾ ಇವುಗಳು ಇತರರಲ್ಲಿ ಉಂಟಾಗಬಹುದು. ಹಾಲೂಡಿಕೆಗೆ ಸಂಬಂಧವಿಲ್ಲದ ಪುನರಾವರ್ತಿತ ಘಟನೆಗೆ ಅಂತಃಸ್ರಾವಶಾಸ್ತ್ರ ಪರೀಕ್ಷೆಯ ಅಗತ್ಯವಿರುತ್ತದೆ.
* ಬ್ಯಾಕ್ಟೀರಿಯಾದಿಂದಾದ ಉರಿಯೂತ
* ಹಾಲು ನಿರೋದಕತೆಯಿಂದಾಗುವ ಉರಿಯೂತ
* ಉರಿಯೂತ ಅಥವಾ ಮಬ್ಬುಗಳು
* ದೀರ್ಘಕಾಲೀನ ಉಪಸಂಬಂಧಿ ಹುಣ್ಣು
* ಸ್ತನದ ಕ್ಷಯ
* ಸ್ತನದ ಸಿಫಿಲಿಸ್
* ಹಿಮ್ಮೆಟ್ಟುವಿಕೆಯ ಬಾವು
* ಸ್ತನದ ಆಕ್ಟಿನೊಮೈಕೋಸಿಸ್
* ಡಕ್ಟ್ ಎಕ್ಟಾಸಿಯಾ ಸಿಂಡ್ರೋಮ್
* ಸ್ತನ ತೊಡಗಿಸಿಕೊಳ್ಳುವಿಕೆ.
## ಸ್ತನದ ಇತರೆ ಪರಿಸ್ಥಿತಿಗಳು
* ಮೊಂಡೋರ್ ರೋಗ
* ಸ್ತನದ ಪ್ಯಾಗೇಟ್ ರೋಗ
* ತೊಟ್ಟುಗಳ ವಿಸರ್ಜನೆ, ಗ್ಯಾಲಕ್ಟೋರಿಯಾ
* ಸ್ತನಛೇದನ
* ಮಾಸ್ಟಲ್ಜಿಯಾ
* ಗ್ಯಾಲಕ್ಟೋಕೊಲೆ

## ಉಲ್ಲೇಖಗಳು
ವರ್ಗ:ಆರೋಗ್ಯ
ವರ್ಗ:ಮಹಿಳಾ ಸ್ವಾಸ್ಥ್ಯ ಲೇಖನ
ವಿಷ್ಣುಕಾಂತಿ

**ವಿಷ್ಣುಕಾಂತಿ** ಅತ್ಯಂತ ತೆಳ್ಳಗಿನ, ಹೆಚ್ಚು ಅಥವಾ ಕಡಿಮೆ ಕವಲೊಡೆಯುವ, ಹರಡುವ ಅಥವಾ ಏರುವ, ಸಾಮಾನ್ಯವಾಗಿ ಅತ್ಯಂತ ಕೂದಲುಳ್ಳ ಮೂಲಿಕೆಯಾಗಿದೆ. ಇದರ ಕಾಂಡಗಳು 20 ರಿಂದ 70 ಸೆಂಟಿಮೀಟರ್ ಉದ್ದವಿರುತ್ತವೆ. ಅಪ್ರೆಸೆಸ್ಡ್, ಬಿಳಿಯ ಮತ್ತು ರೇಷ್ಮೆಯ ಕೂದಲಿನೊಂದಿಗೆ ದಟ್ಟವಾದ ಬಟ್ಟೆಗಳನ್ನು ಧರಿಸಿರುವ ಎಲೆಗಳು, ಅಂಡಾಕಾರಕ್ಕೆ ಬದಲಾಗಬಲ್ಲವು. ಇವು ಸಾಮಾನ್ಯವಾಗಿ 0.5 ರಿಂದ 1 ಸೆಂಟಿಮೀಟರ್ ಉದ್ದವಿರುತ್ತವೆ. ಆದರೆ ತುದಿ ಸ್ವಲ್ಪಮಟ್ಟಿಗೆ ಮೊನಚಾಗಿರುತ್ತದೆ. ಹೂವುಗಳು ತಿಳಿ ನೀಲಿ ಮತ್ತು 6-8 ಮಿ.ಮೀ ವ್ಯಾಸದಲ್ಲಿರುತ್ತವೆ. ಹಣ್ಣು ದುಂಡಾದ ಮತ್ತು ಸಾಮಾನ್ಯವಾಗಿ 4 ಬೀಜಗಳನ್ನು ಹೊಂದಿರುತ್ತದೆ. ವಿಷ್ಣು ಕಾಂತಿಯ ಸಾಮಾನ್ಯ ಹೆಸರುಗಳೆಂದರೆ ವಿಶುನಕ್ರಾಂತ, ಶ್ಯಾಮಕ್ರಂತಾ, ವಿಷ್ಣುಕ್ರಾಂತಾ ತಮಿಳ್, ವಿಷ್ಣುಕ್ರಾಂತಿ, ವಿಶೀನ್ಕ್ರಾಂತಿ, ವಿಷ್ಣುಗಂಧಿ ಎಂದೆಲ್ಲಾ  ಕರೆಯಲಾಗುತ್ತದೆ.

## ಆವಾಸಸ್ಥಾನ
ಜಾತಿಗಳು ವಿಶಾಲವಾದ ಆವಾಸಸ್ಥಾನಗಳಲ್ಲಿ ಬೆಳೆಯುತ್ತದೆ. ಹಲವಾರು ಪ್ರಭೇದಗಳು ಮತ್ತು ಉಪವರ್ಗಗಳನ್ನು ಗುರುತಿಸಲಾಗಿದೆ.ಕೆಲವು ಸಂದರ್ಭಗಳಲ್ಲಿ ಇದನ್ನು ಕಳೆ ಮಾಡಬಹುದು. ಇದು ಕೇರಳದ ಹತ್ತು ಪವಿತ್ರ ಹೂವುಗಳಾದ ದಾಸಪುಷ್ಪಂನಲ್ಲಿರುವ ಸಸ್ಯಗಳಲ್ಲಿ ಒಂದಾಗಿದೆ. 

## ಹಿನ್ನೆಲೆ
ಇದು ಆಸ್ಟ್ರೇಲಿಯಾ, ಇಂಡೊಮಾಲಯ, ಪಾಲಿನೇಷ್ಯಾ, ಸಬ್-ಸಹಾರನ್ ಆಫ್ರಿಕಾ ಮತ್ತು ಅಮೇರಿಕಾಗಳ ಉಷ್ಣವಲಯದ ಮತ್ತು ಬೆಚ್ಚಗಿನ-ಸಮಶೀತೋಷ್ಣ ಪ್ರದೇಶಗಳನ್ನು ಒಳಗೊಳ್ಳುವ ಸ್ವಾಭಾವಿಕ ಪಾಂತ್ರೋಪಾಲ್ ವಿತರಣೆಯನ್ನು ಹೊಂದಿದೆ.

## ಉಪಯೋಗಗಳು
* ಈ ಮೂಲಿಕೆಯು ಪೂರ್ವ ಏಷ್ಯಾದ ಸಾಂಪ್ರದಾಯಿಕ ಔಷಧಿಗಳಲ್ಲಿ ಒಂದಾಗಿದೆ. ಇದನ್ನು ಮಾನಸಿಕ ಮತ್ತು ನಟ್ರೋಪಿಕ್ ಗುಣಲಕ್ಷಣಗಳನ್ನು ಕಡಿಮೆಗೊಳಿಸಲು ಬಳಸಲಾಗುತ್ತದೆ. 
* ಗೋವಾ ಪ್ರದೇಶದಲ್ಲಿ ಇಡೀ ಸಸ್ಯವನ್ನು ಬಳಸಲಾಗುತ್ತದೆ. ಇದನ್ನು ವ್ಯಾಪಕವಾಗಿ ಜ್ವರ ಮತ್ತು ಟಾನಿಕ್ ಆಗಿ ಬಳಸಲಾಗುತ್ತದೆ. 
* ಜೀರಿಗೆ ಮತ್ತು ಹಾಲಿನೊಂದಿಗೆ ಇದನ್ನು ಜ್ವರಗಳು ನರಗಳ ತೊಡೆದುಹಾಕುವಿಕೆಗೆ ಮತ್ತು ಮೆಮೊರಿ ನಷ್ಟಕ್ಕೆ ಬಳಸಲಾಗುತ್ತದೆ. 
* ಇದು ಕರುಳಿನ ದೂರುಗಳಿಗೆ, ವಿಶೇಷವಾಗಿ ಭೇದಿಗೆ ಪರಿಹಾರ ಎಂದು ಹೇಳಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ಸಸ್ಯಗಳು
ವರ್ಗ:ಔಷಧೀಯ ಸಸ್ಯಗಳು
ಸ್ತನ ಹೆಮಟೋಮಾ

**ಸ್ತನ ಹೆಮಟೋಮಾ** ಸ್ತನದೊಳಗಿನ ರಕ್ತದ ಸಂಗ್ರಹವಾಗಿದೆ. ಇದು ಆಂತರಿಕ ರಕ್ತಸ್ರಾವದಿಂದ ಮತ್ತು ಅಥವಾ ಯಾವುದೇ ಆಘಾತ (ಸ್ತನಗಾಯ ಅಥವಾ ಶಸ್ತ್ರಚಿಕಿತ್ಸೆ) ಕಾರಣದಿಂದಾಗಿ ಉಂಟಾಗಬಹುದು.
## ರೋಗ ಲಕ್ಷಣಗಳು
ಗೋಚರಿಸುವ ಡಿಸ್ಕಲರಿಂಗ್ (ಎಕ್ಸಿಮೊಸಿಸ್), ಸ್ತನ ನೋವು ಮತ್ತು ಊತವನ್ನು ಒಳಗೊಂಡಿರುವುದು ರೋಗ ಲಕ್ಷಣವಾಗಿದೆ. ಫೈಬ್ರೋಸಿಸ್ಟಿಕ್ ಸ್ತನ ಬದಲಾವಣೆಯ ಲಕ್ಷಣಗಳೇ ಸ್ತನ ಹೆಮಟೋಮಾದ ಲಕ್ಷಣಗಳೂ ಆಗಿರುತ್ತವೆ. 
## ಕಾರಣಗಳು
ಸ್ತನಕ್ಕೆ ನೇರವಾಗಿ ಆಗುವ ಆಘಾತದಿಂದಾಗಿ ಸ್ತನ ಹೆಮಟೋಮಾ ಕಾಣಿಸಬಹುದು, ಉದಾಹರಣೆಗೆ ಕ್ರೀಡಾ ಗಾಯದಿಂದ ಅಥವಾ ರಸ್ತೆ ಅಪಘಾತದಿಂದ (ವಾಹನ ಡಿಕ್ಕಿಯಾದಾಗ ಸಂಭವಿಸುವ ಸೀಟ್ ಬೆಲ್ಟ್ ಗಾಯದಿಂದ ಹೀಗೆ)

ಹೆಮಟೋಮಾವು ಶಸ್ತ್ರಚಿಕಿತ್ಸೆಯ ನಂತರದ ರಕ್ತಸ್ರಾವದ ಕಾರಣದಿಂದಾಗಿಯೂ ಆಗಬಹುದು. ಹಸ್ತಕ್ಷೇಪವಾದಾಗ ಅಥವಾ ಕೆಲವು ದಿನಗಳ ನಂತರವೂ ಆಗಬಹುದು. ಕಾಸ್ಮೆಟಿಕ್ ಶಸ್ತ್ರಚಿಕಿತ್ಸೆ ಉದಾಹರಣೆಗೆ ಸ್ತನ ಕಡಿತ ಅಥವಾ ಸ್ತನ ವರ್ಧನೆಯಿಂದ ಮತ್ತು ಕಾಸ್ಮೆಟಿಕ್ ಅಲ್ಲದ ಶಸ್ತ್ರಚಿಕಿತ್ಸೆಗಳಿಂದ ಉದಾಹರಣೆಗೆ ದುಗ್ಧರಸ ಗ್ರಂಥಿ ತೆಗೆಯುವಿಕೆ, ಲ್ಯಾಂಪೆಕ್ಟೊಮಿ ಅಥವಾ ಸ್ತನಛೇದನ ಕೂಡಾ ಇದು ಸಂಭವಿಸಬಹುದು. ಸ್ತನ ಬಯಾಪ್ಸಿಯಿಂದ ಇದು ತೀರಾ ವಿರಳವಾಗಿ ಉಂಟಾಗಬಹುದು.

ಅಪರೂಪವಾಗಿ, ಸ್ತನದಲ್ಲಿನ ರಕ್ತನಾಳಗಳ ಛಿದ್ರತೆಯಿಂದ, ವಿಶೇಷವಾಗಿ ಕೋಗುಲೋಪತಿ ಇರುವ ವ್ಯಕ್ತಿಗಳಲ್ಲಿ ಅಥವಾ ಆಸ್ಪಿರಿನ್ ಅಥವಾ ಐಬುಪ್ರೊಫೇನ್ ಮುಂತಾದ ರಕ್ತ-ತೆಳುವಾಗುವ ಔಷಧಿಗಳ ದೀರ್ಘಕಾಲೀನ ಬಳಕೆಯ ಬಳಿಕ ಸ್ತನ ಹೆಮಟೋಮಾ ಸಹಜವಾಗಿ ಸಂಭವಿಸಬಹುದು.

## ರೋಗನಿರ್ಣಯ
ಸ್ತನ ಶಸ್ತ್ರಚಿಕಿತ್ಸೆ ಅಥವಾ ಕೋರ್ ಸೂಜಿ ಬಯಾಪ್ಸಿಯ ಬಳಿಕ ಶಸ್ತ್ರಚಿಕಿತ್ಸೆಯ ಬಾವು ಸಂಭವಿಸಿದಾಗ, ಹೆಮಟೋಮಾ ಮತ್ತು ಹುಣ್ಣು ಅಥವಾ ಸೆರೋಮಾ ನಡುವಿನ ವ್ಯತ್ಯಾಸವನ್ನು ಪತ್ತೆಹಚ್ಚಲು ಸ್ತನ ಅಲ್ಟ್ರಾಸೌಂಡ್ ಪರೀಕ್ಷೆಯನ್ನು ಸೂಚಿಸಬಹುದು. ಇತ್ತೀಚಿಗೆ ಹೆಮಟೋಮಾ ಸಾಮಾನ್ಯವಾಗಿ ಮಮೊಗ್ರಾಮ್ ನಲ್ಲಿ ಕಂಡುಬರುತ್ತದೆ ಮತ್ತು ಇದು ಎಮ್ಆರ್ ಚಿತ್ರಣದ ಮೇಲೆ ವಿಶಿಷ್ಟ ಸಿಗ್ನಲ್ ತೀವ್ರತೆಗಳನ್ನು ಸಹ ತೋರಿಸುತ್ತದೆ. ಸ್ತನ ಕ್ಯಾನ್ಸರ್ ನ ವ್ಯತ್ಯಾಸ ತಿಳಿಯುವ ಅಗತ್ಯವಿದ್ದಲ್ಲಿ ಹೆಮಟೋಮಾ ಬಯಾಪ್ಸಿಯನ್ನು ಸೂಚಿಸಬಹುದು. ಸ್ತನ ಹೆಮಟೋಮಾ ರೋಗನಿರ್ಣಯಕ್ಕೆ ಪ್ರಕರಣದ ಇತಿಹಾಸವನ್ನು ಜಾಗರೂಕತೆಯಿಂದ ನೋಡುವುದು ಮುಖ್ಯವಾಗಿದೆ.
## ಪ್ಯಾಥೊಫ಼ಿಸಿಯಾಲಜಿ
ಸ್ತನದ ಸಣ್ಣ ಹೆಮಟೋಮಾಗಳು ರಕ್ತದ ಪುನರಾವರ್ತನೆಯ ಮೂಲಕ ಕೆಲವು ದಿನಗಳ ಅಥವಾ ವಾರಗಳಲ್ಲಿ ತಮ್ಮದೇ ಆದ ಸ್ಥಿತಿಯನ್ನು ಬಗೆಹರಿಸುತ್ತವೆ. ದೊಡ್ಡ ಹೆಮಟೋಮಾಗಳು ಉರಿಯೂತ ಅಥವಾ ಫ಼ೈಬ್ರೋಸಿಸ್ ಗೆ ಕಾರಣವಾಗಬಹುದು. ಸ್ತನ ಹೆಮಟೋಮಾಗಳು ಕೆಲವೊಮ್ಮೆ ಚರ್ಮದ ಬಣ್ಣ, ಉರಿಯೂತ ಅಥವಾ ಜ್ವರಕ್ಕೆ ಕಾರಣವಾಗಬಹುದು. ಒಮ್ಮೆ ಹೆಮಟೋಮಾವನ್ನು ಪರಿಹರಿಸಿದಾಗ, ಅದು ಗಾಯದ ಅಂಗಾಂಶವನ್ನು ಬಿಟ್ಟು ಫ಼ೈಬರ್ಟಿಕ್ ಆಗಬಹುದು. ಹೆಮಟೋಮಾವನ್ನು ಪರಿಹರಿಸುವಾಗ ಅದು ದ್ರವಗೊಂಡು ಸೆರೋಮಾ ಆಗಬಹುದು.

ಶಸ್ತ್ರಚಿಕಿತ್ಸಾ ನಂತರದ ಸ್ತನ ಹೆಮಟೋಮಾಗಳು ಗಾಯದ ಗುಣಪಡಿಸುವಿಕೆಯನ್ನು ತಡೆಯಬಹುದು ಮತ್ತು ಕಾಸ್ಮೆಟಿಕ್ ಪರಿಣಾಮವನ್ನು ಉಂಟುಮಾಡಬಹುದು. ಸೈಟ್ ಸೋಂಕುಗಳಿಗೆ  ಹೆಮಟೋಮಾಗಳು ಕೂಡ ಒಂದು ಅಪಾಯಕಾರಿ ಅಂಶ. ಸ್ತನ ಕಸಿ ಶಸ್ತ್ರಚಿಕಿತ್ಸೆ ನಂತರ, ಹೆಮಟೋಮಾ ಉಪಸ್ಥಿತಿಯು ಕ್ಯಾಪ್ಸುಲರ್ ಒಪ್ಪಂದವನ್ನು ಹೆಚ್ಚಿಸುವ ಅಪಾಯವನ್ನು ಹೊಂದಿದೆ ಎಂದು ಪ್ರಾಥಮಿಕ ಪುರಾವೆಗಳಿವೆ.

ಮ್ಯಾಮೋಗ್ರಫ಼ಿ ಸ್ಕ್ರೀನಿಂಗ್ ನಲ್ಲಿ, ಸ್ತನ ಹೆಮಟೋಮಾದಿಂದ ಉಂಟಾಗುವ ಗಾಯದ ಅಂಗಾಂಶವು ಗೆಡ್ಡೆ ಅಂಗಾಂಶದಿಂದಾಗಿ ಗೊಂದಲಮಯವಾಗುತ್ತದೆ, ವಿಶೇಷವಾಗಿ ಶಸ್ತ್ರಚಿಕಿತ್ಸೆಯ ನಂತರದ ಶುರುವಿನ ವರ್ಷಗಳಲ್ಲಿ. ಕೊನೆಯದಾಗಿ, ಕೊಬ್ಬಿನ ನೆಕ್ರೋಸಿಸ್ ಸ್ತನಕ್ಕೆ ಸಂಬಂಧಪಟ್ಟ ಪ್ರದೇಶದಲ್ಲಿ ಸಂಭವಿಸಬಹುದು.
## ಚಿಕಿತ್ಸೆ
ಯಾವುದೇ ಅಸ್ವಸ್ಥತೆ ಉಂಟುಮಾಡುವ ಸಣ್ಣ ಸ್ತನ ಹೆಮಟೋಮಾಗಳಿಗೆ ಸಾಮಾನ್ಯವಾಗಿ ಕೇವಲ ವೈದ್ಯಕೀಯ ವೀಕ್ಷಣೆ ಅಗತ್ಯವಿದ್ದರೆ, ಹೆಮಟೋಮಾದ ನಿರ್ಣಯವನ್ನು ನಿಯಂತ್ರಿಸಲು ಅಲ್ಟ್ರಾಸೌಂಡ್ ಅನ್ನು ಬಳಸಲಾಗುತ್ತದೆ.

ದೊಡ್ಡ ಸ್ತನ ಹೆಮಟೋಮಾಗಳು, ಅಥವಾ ಸಣ್ಣವಾಗದ ಅಥವಾ ಅಸೌಕರ್ಯ ಉಂಟುಮಾಡುವವುಗಳಿಗೆ ಸಾಮಾನ್ಯವಾಗಿ ಒಳಹರಿವಿನ ಅಗತ್ಯವಿರುತ್ತದೆ. ಮಾರಣಾಂತಿಕ ಗೆಡ್ಡೆಯನ್ನು ಹೊರಹಾಕಿದ ನಂತರ ಸಂಭವಿಸುವ ಹೆಮಟೋಮಾಗಳು ಬರಿದು ಹೋಗುತ್ತವೆ. ಏಕೆಂದರೆ ವಿಕಿರಣವನ್ನು ಅನ್ವಯಿಸುವ ಹೆಮಟೋಮಾವು ಪರಿಹರಿಸಲು ಅಸಂಭವವಾಗಿದೆ. ನೀಡಲ್ ಆಸ್ಪಿರೇಶನ್ ಅಥವಾ ತೆರೆದ  ಶಸ್ತ್ರಚಿಕಿತ್ಸಾ ಒಳಹರಿವಿನ ಮೂಲಕ ಇತ್ತೀಚಿಗೆ ಹೆಮಟೋಮಾವನ್ನು ಬರಿದು ಮಾಡಬಹುದಾಗಿದೆ.

## ಉಲ್ಲೇಖಗಳು
ವರ್ಗ:ಮಹಿಳಾ ಸ್ವಾಸ್ಥ್ಯ ಲೇಖನ
ಕಥನ

**ಕಥನ** ಎಂದರೆ ಪ್ರೇಕ್ಷಕರಿಗೆ ಒಂದು ಕಥೆಯನ್ನು ತಿಳಿಸಲು ಲಿಖಿತ ಅಥವಾ ಮಾತಾನಾಡಲಾದ ನಿರೂಪಣೆಯ ಬಳಕೆ. ಕಥನವು ತಂತ್ರಗಳ ಒಂದು ಸಮೂಹವನ್ನು ಒಳಗೊಳ್ಳುತ್ತದೆ ಮತ್ತು ಇದರ ಮೂಲಕ ಕಥೆಯ ಸೃಷ್ಟಿಕರ್ತನು ತನ್ನ ಕಥೆಯನ್ನು ಪ್ರಸ್ತುತಪಡಿಸುತ್ತಾನೆ. ಇವುಗಳಲ್ಲಿ ಕಥನದ ದೃಷ್ಟಿಕೋನ: ಕಥೆಯನ್ನು ಹೇಳುವ ದೃಷ್ಟಿಕೋನ (ಅಥವಾ ವೈಯಕ್ತಿಕ ಅಥವಾ ಅವೈಯಕ್ತಿಕ "ಮಸೂರ"ದ ಬಗೆ); ಕಥನದ ಧ್ವನಿ: ಒಂದು ಕಥೆಯನ್ನು ಹೇಳುವ ಸ್ವರೂಪ; ಕಥನದ ಕಾಲ: ಭೂತಕಾಲದಲ್ಲಿ, ವರ್ತಮಾನ ಕಾಲದಲ್ಲಿ, ಅಥವಾ ಭವಿಷ್ಯ ಕಾಲದಲ್ಲಿ ಕಥೆಯ ಸಮಯ ಚೌಕಟ್ಟಿನ ವ್ಯಾಕರಣಾತ್ಮಕ ಸ್ಥಾಪನೆ ಸೇರಿವೆ.

ನಿರೂಪಕನು ಓದುಗರಿಗೆ ಮಾಹಿತಿ ಒದಗಿಸಲು (ವಿಶೇಷವಾಗಿ ಕಥಾವಸ್ತುವಿನ ಬಗ್ಗೆ) ಸೃಷ್ಟಿಕರ್ತನಿಂದ (ಲೇಖಕ) ಅಭಿವೃದ್ಧಿ ಮಾಡಲ್ಪಟ್ಟ ಒಬ್ಬ ವೈಯಕ್ತಿಕ ಪಾತ್ರ ಅಥವಾ ಅವೈಯಕ್ತಿಕ ಧ್ವನಿಯಾಗಿರುತ್ತಾನೆ. ಬಹುತೇಕ ಲಿಖಿತ ಆಖ್ಯಾನಗಳ (ಕಾದಂಬರಿಗಳು, ಸಣ್ಣಕಥೆಗಳು, ಕವನಗಳು, ಇತ್ಯಾದಿ) ವಿಷಯದಲ್ಲಿ, ನಿರೂಪಕನು ಸಾಮಾನ್ಯವಾಗಿ ಕಥೆಯನ್ನು ಅದರ ಸಂಪೂರ್ಣತೆಯಲ್ಲಿ ಹೇಳಲು ಕಾರ್ಯಮಾಡುತ್ತಾನೆ. ನಿರೂಪಕನು ಅನಾಮಧೇಯ, ಅವೈಯಕ್ತಿಕ, ಅಥವಾ ಸ್ವತಂತ್ರ ಘಟಕವಾಗಿ ಲೇಖಕನಿಂದ ರೂಪಿಸಲ್ಪಟ್ಟ ಧ್ವನಿಯಾಗಿರಬಹುದು; ಲೇಖಕನು ಒಬ್ಬ ಪಾತ್ರವಾಗಿ, ಅಥವಾ ಲೇಖಕನು ತನ್ನ ಸ್ವಂತ ಕಥೆಯೊಳಗೆ ಕಾಣಿಸಿಕೊಳ್ಳುವ ಅಥವಾ ಭಾಗವಹಿಸುವ ಯಾವುದೋ ಇತರ ಕಾಲ್ಪನಿಕ ಅಥವಾ ಕಾಲ್ಪನಿಕವಲ್ಲದ ಪಾತ್ರವಾಗಿ. ಅವನು/ಅವಳು ಕಥೆಯೊಳಗೆ ಒಬ್ಬ ಪಾತ್ರನಾಗಿದ್ದರೆ ನಿರೂಪಕನನ್ನು ಭಾಗಿಯೆಂದು ಪರಿಗಣಿಸಲಾಗುತ್ತದೆ, ಅವನು/ಅವಳು ಸೂಚಿತ ಪಾತ್ರ ಅಥವಾ ಸರ್ವಜ್ಞ ಅಥವಾ ಅರೆಸರ್ವಜ್ಙ ಜೀವಿ ಅಥವಾ ವಾಸ್ತವಿಕ ಘಟನೆಗಳಲ್ಲಿ ಭಾಗಿಯಾಗಿರದೆ ಕೇವಲ ಕಥೆಯನ್ನು ಓದುಗರಿಗೆ ಸಂಬಂಧಿಸುವ ಧ್ವನಿಯಾಗಿದ್ದರೆ ನಿರೂಪಕನನ್ನು ಭಾಗಿಯಲ್ಲವೆಂದು ಪರಿಗಣಿಸಲಾಗುತ್ತದೆ. ಒಂದೇ, ಹೋಲುವ, ಅಥವಾ ಭಿನ್ನ ಸಮಯಹಳಲ್ಲಿ ವಿವಿಧ ಪಾತ್ರಗಳ ಕಥಾವಸ್ತುಗಳನ್ನು ವಿವರಿಸಲು ಕೆಲವು ಕಥೆಗಳು ಬಹು ನಿರೂಪಕರನ್ನು ಹೊಂದಿರುತ್ತವೆ. ಹೀಗೆ ಹೆಚ್ಚು ಸಂಕೀರ್ಣ, ಏಕವಚನವಲ್ಲದ ದೃಷ್ಟಿಕೋನಕ್ಕೆ ಅವಕಾಶ ಸಿಗುತ್ತದೆ.

ಕಥನವು ಕೇವಲ ಕಥೆಯನ್ನು ಹೇಳುವವನನ್ನಷ್ಟೇ ಒಳಗೊಳ್ಳುವುದಿಲ್ಲ, ಜೊತೆಗೆ ಕಥೆಯನ್ನು ಹೇಗೆ ಹೇಳಲಾಗುತ್ತದೆ ಎಂಬುದನ್ನು ಕೂಡ ಒಳಗೊಳ್ಳುತ್ತದೆ (ಉದಾಹರಣೆಗೆ, ಪ್ರಜ್ಞಾ ಪ್ರವಾಹ ಅಥವಾ ವಿಶ್ವಾಸಾರ್ಹವಲ್ಲದ ನಿರೂಪಣೆಯನ್ನು ಬಳಸಿ). (ಕಾದಂಬರಿಗಳು, ಸಣ್ಣಕಥೆಗಳು, ಮತ್ತು ಆತ್ಮಕಥೆಗಳಂತಹ) ಸಾಂಪ್ರದಾಯಿಕ ಸಾಹಿತ್ಯಿಕ ಆಖ್ಯಾನಗಳಲ್ಲಿ, ಕಥನವು ಅಗತ್ಯವಾದ ಕಥಾ ಘಟಕವಾಗಿರುತ್ತದೆ; ಇತರ ಪ್ರಕಾರದ (ಮುಖ್ಯವಾಗಿ ಸಾಹಿತ್ಯಿಕವಲ್ಲದ) ಆಖ್ಯಾನಗಳಲ್ಲಿ, ಉದಾಹರಣೆಗೆ ನಾಟಕಗಳು, ದೂರದರ್ಶನ ಶೋಗಳು, ವೀಡಿಯೋ ಆಟಗಳು ಮತ್ತು ಚಲನಚಿತ್ರಗಳಲ್ಲಿ, ಕಥನವು ಕೇವಲ ಐಚ್ಛಿಕವಾಗಿರುತ್ತದೆ.

## ಉಲ್ಲೇಖಗಳು
ವರ್ಗ:ಸಾಹಿತ್ಯ ಶೈಲಿ
ಬಾಗಿಲು

thumb|ಬಾಗಿಲು
thumb|File:Porte ouverte.jpg
**ಬಾಗಿಲು** ಎಂದರೆ ಸಾಮಾನ್ಯವಾಗಿ ಗಟ್ಟಿ, ಅಪ್ರವೇಶ್ಯ ಮತ್ತು ಮುರಿಯಲು ಕಷ್ಟವಾದ ವಸ್ತುವಿನಿಂದ (ಉದಾಹರಣೆಗೆ ಕಟ್ಟಿಗೆ ಅಥವಾ ಲೋಹ) ತಯಾರಿಸಲಾದ ಫಲಕ. ಬಾಗಿಲು ಕಿಟಕಿಗಳನ್ನು ಹೊಂದಿರಬಹುದು ಅಥವಾ ಹೊಂದದಿರಬಹುದು, ಆದರೆ ಕೆಲವೊಮ್ಮೆ ಗಟ್ಟಿ ಚೌಕಟ್ಟನ್ನು ಹೊಂದಿರುತ್ತದೆ. ಈ ಚೌಕಟ್ಟಿನೊಳಗೆ ಗಾಜು ಅಥವಾ ಪರದೆಗಳನ್ನು ಅಳವಡಿಸಲಾಗಿರುತ್ತದೆ. ಬಾಗಿಲನ್ನು ತಿರುಗಣೆಗೆ ಜೋಡಿಸಲಾಗಿರುತ್ತದೆ ಮತ್ತು ಇದರ ಮೂಲಕ ಒಂದು ಚೌಕಟ್ಟಿಗೆ ಜೋಡಿಸಲ್ಪಟ್ಟಿರುತ್ತದೆ. ಈ ಚೌಕಟ್ಟು ಒಂದು ಕಟ್ಟಡ, ಕೋಣೆ, ಅಥವಾ ವಾಹನಕ್ಕೆ ಪ್ರವೇಶ ಅಥವಾ ನಿರ್ಗಮನಕ್ಕೆ ಸ್ಥಳವನ್ನು ರಚಿಸುತ್ತದೆ. ಪ್ರವೇಶ ಅಥವಾ ನಿರ್ಗಮನಕ್ಕೆ ಅನುಮತಿ ನೀಡಲು ಅಥವಾ ತಡೆಯಲು ಈ ಫಲಕವನ್ನು ವಿವಿಧ ರೀತಿಗಳಲ್ಲಿ ಚಲಿಸಬಹುದು (ಚೌಕಟ್ಟಿನಿಂದ ದೂರದ ಕೋನಗಳಲ್ಲಿ, ಚೌಕಟ್ಟಿಗೆ ಸಮಾಂತರವಾಗಿರುವ ಸಮತಲದ ಮೇಲೆ ಜಾರಿಸಿ, ಒಂದು ಸಮಾಂತರ ಸಮತಲದ ಮೇಲೆ ಕೋನಗಳಲ್ಲಿ ಮಡಚಿ, ಅಥವಾ ಚೌಕಟ್ಟಿನ ಮಧ್ಯದಲ್ಲಿರುವ ಒಂದು ಅಕ್ಷರೇಖೆಯ ಸುತ್ತ ಸುತ್ತಿ). ಬಹುತೇಕ ಸಂದರ್ಭಗಳಲ್ಲಿ, ಬಾಗಿಲಿನ ಒಳಭಾಗವು ಹೊರಭಾಗಕ್ಕೆ ಹೊಂದಾಣಿಕೆಯಾಗುತ್ತದೆ ಆದರೆ ಇತರ ಸಂದರ್ಭಗಳಲ್ಲಿ (ಉದಾ. ವಾಹನದ ಬಾಗಿಲು) ಎರಡೂ ಕಡೆಯ ಬದಿಗಳು ಒಂದರಿಂದ ಒಂದು ಭಿನ್ನವಾಗಿರುವ ಪ್ರವೇಶ ಅಥವಾ ನಿರ್ಗಮನದ ಚಟುವಟಿಕೆಗಳಿಗೆ ಆಧಾರ ನೀಡಲು ರೂಪದಲ್ಲಿ ಆಮೂಲಾಗ್ರವಾಗಿ ಭಿನ್ನವಾಗಿರುತ್ತವೆ. ಕೇವಲ ಮಾಲೀಕ ಅಥವಾ ಆ ಸ್ಥಳಕ್ಕೆ ಹಕ್ಕಿನ ಪ್ರವೇಶಾಧಿಕಾರವನ್ನು ಹೊಂದಿರುವ ಇತರ ವ್ಯಕ್ತಿಗಳು ಬಾಗಿಲು ತೆರೆಯಬಲ್ಲರು ಎಂಬುದನ್ನು ಖಾತರಿಪಡಿಸಲು ಹಲವುವೇಳೆ ಬಾಗಿಲುಗಳು ಭದ್ರಪಡಿಕೆ ಕಾರ್ಯವಿಧಾನಗಳನ್ನು ಹೊಂದಿರುತ್ತವೆ. ಬಾಗಿಲುಗಳು ಬಡಿಗೆಗಳು ಅಥವಾ ಗಂಟೆಗಳನ್ನು ಹೊಂದಿರಬಹುದು. ಇವುಗಳನ್ನು ಬಳಸಿ ಹೊರಗಿನವರು ತಮ್ಮ ಇರುವಿಕೆಯನ್ನು ಘೋಷಿಸಿ ತಮಗಾಗಿ ಬಾಗಿಲು ತೆರೆಯಲು ಅಥವಾ ತೆರೆದು ಪ್ರವೇಶಿಸುವ ಸಲುವಾಗಿ ಅನುಮತಿ ನೀಡಲು ಯಾರನ್ನಾದರೂ ಕರೆಯಬಹುದು. ಒಂದು ಸ್ಥಳದೊಳಗೆ ಅಥವಾ ಹೊರಗೆ ಪ್ರವೇಶವನ್ನು ಒದಗಿಸುವುದರ ಜೊತೆಗೆ, ಬಾಗಿಲುಗಳು ಗೋಪ್ಯತೆಯನ್ನು ಖಾತರಿಪಡಿಸುವ ದ್ವಿತೀಯ ಕಾರ್ಯಗಳನ್ನು ಹೊಂದಿರಬಹುದು. ಈ ಕಾರ್ಯಗಳೆಂದರೆ ಹೊರಗಿನವರ ಬೇಡವಾದ ಗಮನವನ್ನು ತಡೆಯುವುದು, ಭಿನ್ನ ಕಾರ್ಯಗಳ ಪ್ರದೇಶಗಳನ್ನು ಪ್ರತ್ಯೇಕಿಸುವುದು, ಒಂದು ಸ್ಥಳದ ಒಳಗೆ ಮತ್ತು ಹೊರಗೆ ಬೆಳಕು ಸಾಗಲು ಅವಕಾಶ ನೀಡುವುದು, ಒಳಭಾಗಗಳನ್ನು ಹೆಚ್ಚು ಪರಿಣಾಮಕಾರಿಯಾಗಿ ಬೆಚ್ಚಗಿಡಲು ಅಥವಾ ತಂಪಾಗಿಸಲು ವಾತಾಯನ ಅಥವಾ ವಾಯು ಪ್ರವಾಹವನ್ನು ನಿಯಂತ್ರಿಸುವುದು, ಶಬ್ದವನ್ನು ಮಂದವಾಗಿಸುವುದು, ಮತ್ತು ಬೆಂಕಿಯ ಹರಡುವಿಕೆಯನ್ನು ತಡೆಯುವುದು.

ಬಾಗಿಲುಗಳು ಸೌಂದರ್ಯ ಸಂಬಂಧಿ, ಸಾಂಕೇತಿಕ, ಮತ್ತು ಕ್ರಿಯಾವಿಧಿ ಸಂಬಂಧಿ ಉದ್ದೇಶಗಳನ್ನು ಹೊಂದಿರಬಹುದು. ಒಂದು ಬಾಗಿಲಿನ ಬೀಗದ ಕೈಯನ್ನು ನೀಡುವುದು ಸ್ಥಾನಮಾನದ ಹೊರಗಿನವನಿಂದ ಒಳಗಿನವನಾಗಿರುವ ಬದಲಾವಣೆಯನ್ನು ಸೂಚಿಸಬಹುದು. ಬಾಗಿಲುಗಳು ಮತ್ತು ಬಾಗಿಲ ದಾರಿಗಳು ಆಗಾಗ್ಗೆ ಸಾಹಿತ್ಯ ಮತ್ತು ಕಲೆಗಳಲ್ಲಿ ಬದಲಾವಣೆಯ ಶಕುನವಾಗಿ ಅಲಂಕಾರಿಕ ಅಥವಾ ಸಾಂಕೇತಿಕ ಅರ್ಥದೊಂದಿಗೆ ಕಾಣಿಸುತ್ತವೆ.

ವರ್ಗ:ದ್ವಾರಗಳ ಪ್ರಕಾರಗಳು
ಹಠಾತ್ ಶಿಶು ಮರಣ ರೋಗಲಕ್ಷಣ

**ಹಠಾತ್ ಶಿಶು ಮರಣ ಸಿಂಡ್ರೋಮ್** (SIDS), ಇದನ್ನು ಕೋಟ್ ಸಾವು ಅಥವಾ ಕೊಟ್ಟಿಗೆ ಸಾವು ಎಂದು ಕೂಡ ಕರೆಯಲಾಗುತ್ತದೆ, ಇದು ಒಂದು ವರ್ಷದೊಳಗಿನ ಮಗುವಿನ ಹಠಾತ್ ವಿವರಿಸಲಾಗದ ಸಾವು. ರೋಗನಿರ್ಣಯಕ್ಕೆ ಸಂಪೂರ್ಣ ಶವಪರೀಕ್ಷೆ ಮತ್ತು ವಿವರವಾದ ಸಾವಿನ ದೃಶ್ಯ ತನಿಖೆಯ ನಂತರವೂ ಸಾವು ವಿವರಿಸಲಾಗದೆ ಉಳಿದಿದೆ ಎಂದು ನಿರ್ಣಯಿಸಲಾಗುತ್ತದೆ. SIDS ಸಾಮಾನ್ಯವಾಗಿ ಮಲಗುವ ಸಮಯದಲ್ಲಿ ಸಂಭವಿಸುತ್ತದೆ. ಸಾಮಾನ್ಯವಾಗಿ ಮರಣ 00:00 ಮತ್ತು 09:00 ಗಂಟೆಗಳ ನಡುವೆ ಸಂಭವಿಸುತ್ತದೆ. ಸಾಯುವಾಗ ಯಾವುದೇ  ಹೋರಾಟದ ಬಗ್ಗೆ ಯಾವುದೇ ಸಾಕ್ಷ್ಯಗಳಿಲ್ಲ ಮತ್ತು ಶಬ್ದವಿಲ್ಲದೇ ಇಲ್ಲ. 

ಅವರು SIDS ನ ನಿಖರವಾದ ಕಾರಣ ತಿಳಿದಿಲ್ಲ.ನಿರ್ದಿಷ್ಟ ಆಧಾರವಾಗಿರುವ ಒಳಗಾಗುವಿಕೆ, ಅಭಿವೃದ್ಧಿಗೆ ನಿರ್ದಿಷ್ಟವಾದ ಸಮಯ, ಮತ್ತು ಪರಿಸರ ಒತ್ತಡವನ್ನು ಒಳಗೊಂಡಂತೆ ಅಂಶಗಳ ಸಂಯೋಜನೆಯ ಅವಶ್ಯಕತೆ ಇದೆ.ಈ ಪರಿಸರೀಯ ಒತ್ತಡಗಳು ಹೊಟ್ಟೆ ಅಥವಾ ಬದಿಗೆ ಮಲಗುವುದನ್ನು, ಮಿತಿಮೀರಿದ ಮತ್ತು ತಂಬಾಕಿನ ಹೊಗೆಗೆ ಒಡ್ಡಿಕೊಳ್ಳುವುದನ್ನು ಒಳಗೊಂಡಿರಬಹುದು.ಹಾಸಿಗೆ ಹಂಚಿಕೆ (ಸಹ ಮಲಗುವಿಕೆ ಎಂದು ಸಹ ಕರೆಯಲಾಗುತ್ತದೆ) ಅಥವಾ ಮೃದುವಾದ ವಸ್ತುಗಳು ಆಕಸ್ಮಿಕ ಉಸಿರುಗಟ್ಟುವಿಕೆ ಸಹ ಪಾತ್ರ ವಹಿಸಬಹುದು.ಗರ್ಭಾವಸ್ಥೆಯಲ್ಲಿ 39 ವಾರಗಳ ಮೊದಲು ಮತ್ತೊಂದು ಅಪಾಯಕಾರಿ ಅಂಶವು ಹುಟ್ಟಿಕೊಂಡಿದೆ.SIDS ಸುಮಾರು 80% ನಷ್ಟು ಹಠಾತ್ ಮತ್ತು ಅನಿರೀಕ್ಷಿತ ಶಿಶು ಸಾವುಗಳನ್ನು (SUID ಗಳು) ಮಾಡುತ್ತದೆ. ಇತರ ಕಾರಣಗಳು ಸೋಂಕುಗಳು, ಆನುವಂಶಿಕ ಅಸ್ವಸ್ಥತೆಗಳು, ಮತ್ತು ಹೃದಯದ ತೊಂದರೆಗಳು ಸೇರಿವೆ . ಉದ್ದೇಶಪೂರ್ವಕ ಉಸಿರುಕಟ್ಟುವಿಕೆ ರೂಪದಲ್ಲಿ ಮಕ್ಕಳ ದುರುಪಯೋಗವು SIDS ಎಂದು ತಪ್ಪಾಗಿ ನಿರ್ಣಯಿಸಲ್ಪಡಬಹುದು, ಇದು 5% ಕ್ಕಿಂತಲೂ ಕಡಿಮೆ ಪ್ರಕರಣಗಳನ್ನು ಮಾಡಬಹುದೆಂದು ನಂಬಲಾಗಿದೆ. 

SIDS ನ ಅಪಾಯವನ್ನು ಕಡಿಮೆ ಮಾಡುವ ಅತ್ಯಂತ ಪರಿಣಾಮಕಾರಿ ವಿಧಾನವೆಂದರೆ ಒಂದು ವರ್ಷದೊಳಗಿನ ಮಗುವನ್ನು ತಮ್ಮ ಬೆನ್ನಿನಲ್ಲಿ ನಿದ್ರೆಗೆ ತರುವುದು.ಇತರ ಕ್ರಮಗಳು ಸಂಸ್ಥೆಯ ಹಾಸಿಗೆ ಪ್ರತ್ಯೇಕವಾಗಿರುತ್ತವೆ ಆದರೆ ಆರೈಕೆದಾರರಿಗೆ ಹತ್ತಿರದಲ್ಲಿವೆ, ಯಾವುದೇ ಸಡಿಲವಾದ ಹಾಸಿಗೆ, ತುಲನಾತ್ಮಕವಾಗಿ ತಂಪಾದ ಮಲಗುವ ಪರಿಸರ, ಉಪಶಾಮಕವನ್ನು ಬಳಸುವುದು, ಮತ್ತು ತಂಬಾಕಿನ ಹೊಗೆಗೆ ಒಡ್ಡಿಕೊಳ್ಳುವುದನ್ನು ತಪ್ಪಿಸುವುದು. ಸ್ತನ್ಯಪಾನ ಮತ್ತು ಪ್ರತಿರಕ್ಷಣೆ ಸಹ ತಡೆಗಟ್ಟುವಂತಿರಬಹುದು. ಸ್ಥಾನಿಕ ಸಾಧನಗಳು ಮತ್ತು ಮಗುವಿನ ಮಾನಿಟರ್ಗಳನ್ನು ಒಳಗೊಂಡಿರುವ ಕ್ರಮಗಳಲ್ಲಿ ಉಪಯುಕ್ತವೆಂದುತೋರಿಸಲಾಗುವುದಿಲ್ಲ.SIDS ನಿಂದ ಉಂಟಾಗುವ ಕುಟುಂಬಗಳಿಗೆ ದುಃಖ ಬೆಂಬಲ ಮುಖ್ಯವಾಗಿದೆ, ಶಿಶುಗಳ ಸಾವು ಹಠಾತ್ತಾಗಿರುತ್ತದೆ, ಸಾಕ್ಷಿಗಳು ಇಲ್ಲದೆ, ಮತ್ತು ಹೆಚ್ಚಾಗಿ ತನಿಖೆಗೆ ಸಂಬಂಧಿಸಿದೆ. 

## ಉಲ್ಲೇಖಗಳು 
ವರ್ಗ:ಮಹಿಳಾ ಸ್ವಾಸ್ಥ್ಯ ಲೇಖನ
ಆರ್ಥರ್ ಅಶ್ಕಿನ್

**ಆರ್ಥರ್ ಅಶ್ಕಿನ್** (ಜನನ ಸೆಪ್ಟೆಂಬರ್ 2, 1922)  ಅಮೇರಿಕನ್ ವಿಜ್ಞಾನಿ ಮತ್ತು ಬೆಲ್ ಲ್ಯಾಬೋರೇಟರೀಸ್ ಮತ್ತು ಲುಸೆಂಟ್ ಟೆಕ್ನಾಲಜೀಸ್ನಲ್ಲಿ ಕೆಲಸ ಮಾಡಿದ ನೊಬೆಲ್ ಪ್ರಶಸ್ತಿ ವಿಜೇತರಾಗಿದ್ದಾರೆ.ಆಶ್ಕಿನ್ ಅನ್ನು ಆಪ್ಟಿಕಲ್ ಟ್ವೀಜರ್ಗಳ ಸಾಮಯಿಕ ಕ್ಷೇತ್ರದ ತಂದೆ ಎಂದು ಅನೇಕರು ಪರಿಗಣಿಸಿದ್ದಾರೆ, ಇದಕ್ಕಾಗಿ ಅವರಿಗೆ ಭೌತಶಾಸ್ತ್ರ 2018 ರಲ್ಲಿ ನೊಬೆಲ್ ಪ್ರಶಸ್ತಿ ಲಭಿಸಿದೆ.ಅವರು ನ್ಯೂಜೆರ್ಸಿಯ ರಮ್ಸನ್ನಲ್ಲಿ ವಾಸಿಸುತ್ತಿದ್ದಾರೆ.

ಅಶ್ಕಿನ್ 1960 ರ ದಶಕದ ಅಂತ್ಯದಲ್ಲಿ ಲೇಸರ್ ಬೆಳಕನ್ನು ಮೈಕ್ರೊಪಾರ್ಟಿಕಲ್ಸ್ನ ಕುಶಲತೆಯಿಂದ ತನ್ನ ಕೆಲಸವನ್ನು ಪ್ರಾರಂಭಿಸಿದನು, ಇದು 1986 ರಲ್ಲಿ ಆಪ್ಟಿಕಲ್ ಟ್ವೀಜರ್ಗಳ ಆವಿಷ್ಕಾರಕ್ಕೆ ಕಾರಣವಾಯಿತು.ಅವರು ಆಪ್ಟಿಕಲ್ ಬಲೆಗೆ ಬೀಳಿಸುವ ಪ್ರಕ್ರಿಯೆಯನ್ನು ಕೂಡಾ ಪ್ರವರ್ತಿಸಿದರು, ಅದು ಅಂತಿಮವಾಗಿ ಪರಮಾಣುಗಳು, ಅಣುಗಳು ಮತ್ತು ಜೈವಿಕ ಜೀವಕೋಶಗಳನ್ನು ಕುಶಲತೆಯಿಂದ ಬಳಸಿಕೊಳ್ಳಲಾಯಿತು.ಪ್ರಮುಖ ವಿದ್ಯಮಾನವೆಂದರೆ ಬೆಳಕಿನ ವಿಕಿರಣ ಒತ್ತಡ; ಈ ಒತ್ತಡವನ್ನು ಆಪ್ಟಿಕಲ್ ಗ್ರೇಡಿಯಂಟ್ ಮತ್ತು ಸ್ಕ್ಯಾಟರಿಂಗ್ ಶಕ್ತಿಯಾಗಿ  ವಿಭಜಿಸಬಹುದು.

## ಆರಂಭಿಕ ಜೀವನ ಮತ್ತು ಕುಟುಂಬ 
ಆರ್ಥರ್ ಅಶ್ಕಿನ್ ನ್ಯೂಯಾರ್ಕ್ನ ಬ್ರೂಕ್ಲಿನ್ನಲ್ಲಿ 1922 ರಲ್ಲಿ  ಉಕ್ರೇನಿಯನ್ ಯಹೂದಿ ಹಿನ್ನೆಲೆಯ ಕುಟುಂಬಕ್ಕೆ ಜನಿಸಿದರು. ಅವರ ತಂದೆ ಇಸಾಡೊರ್ ಮತ್ತು ಅನ್ನಾ ಅಶ್ಕಿನ್.

ಅವನಿಗೆ ಇಬ್ಬರು ಒಡಹುಟ್ಟಿದವರು, ಒಬ್ಬ ಸಹೋದರ ಜೂಲಿಯಸ್, ಭೌತವಿಜ್ಞಾನಿ ಮತ್ತು ರುಥ್ ಸಹೋದರಿ ಇದ್ದರು.ಹಿರಿಯ  ಸಹೋದರ, ಗೆರ್ಟ್ರೂಡ್ ಚಿಕ್ಕವನೀದ್ದಾಗ ನಿಧನರಾದರು.ಇಸಡೋರ್ (ನೆ ಅಶ್ಕಿನಾನಿ) 18 ನೇ ವಯಸ್ಸಿನಲ್ಲಿ ಒಡೆಸ್ಸಾದಿಂದ (ಆಗ ರಷ್ಯಾದ ಸಾಮ್ರಾಜ್ಯ, ಈಗ ಉಕ್ರೇನ್) ಯುನೈಟೆಡ್ ಸ್ಟೇಟ್ಸ್ಗೆ ವಲಸೆ ಹೋದನು.ನ್ಯೂಯಾರ್ಕ್ನಲ್ಲಿ ಇಳಿಯುವ ಒಂದು ದಶಕದ ಒಳಗಾಗಿ, ಇಸಾಡೊರ್ ಯು.ಎಸ್. ಪ್ರಜೆಯಾಗಿದ್ದನು ಮತ್ತು ಮ್ಯಾನ್ಹ್ಯಾಟನ್ನ 139 ಡೆಲಾನ್ಸ್ ಬೀದಿಯಲ್ಲಿ ದಂತ ಪ್ರಯೋಗಾಲಯವನ್ನು ನಡೆಸುತ್ತಿದ್ದ.ಅಶ್ಕಿನ್ ಅವರ ಪತ್ನಿ ಅಲೀನ್ ಅವರನ್ನು ಕಾರ್ನೆಲ್ ವಿಶ್ವವಿದ್ಯಾನಿಲಯದಲ್ಲಿ ಭೇಟಿಯಾದರು ಮತ್ತು ಅವರು 60 ವರ್ಷಗಳಿಗೊಮ್ಮೆ ಮೂರು ಮಕ್ಕಳ ಮತ್ತು ಐದು ಮೊಮ್ಮಕ್ಕಳೊಂದಿಗೆ ವಿವಾಹವಾದರು.

## ಶಿಕ್ಷಣ 
ಅಶ್ಕಿನ್ 1940 ರಲ್ಲಿ ಬ್ರೂಕ್ಲಿನ್ನ ಜೇಮ್ಸ್ ಮ್ಯಾಡಿಸನ್ ಹೈಸ್ಕೂಲ್ನಿಂದ ಪದವಿ ಪಡೆದರು. ನಂತರ ಅವರು ಕೊಲಂಬಿಯಾ ವಿಶ್ವವಿದ್ಯಾನಿಲಯಕ್ಕೆ ಸೇರಿಕೊಂಡರು ಮತ್ತು U.S. ಮಿಲಿಟರಿ ರಾಡಾರ್ ವ್ಯವಸ್ಥೆಗಳಿಗೆ ಮ್ಯಾಗ್ನೆಟೋರಾನ್ಗಳನ್ನು ನಿರ್ಮಿಸುವ ಮೂಲಕ ಕೊಲಂಬಿಯಾದ ವಿಕಿರಣ ಲ್ಯಾಬ್ಗೆ ತಂತ್ರಜ್ಞರಾಗಿದ್ದರು.ಎರಡನೆಯ ಮಹಾಯುದ್ಧದ ಸಮಯದಲ್ಲಿ ಅವರ ಎರಡನೆಯ ವರ್ಷದಲ್ಲಿ ಅವರು ರಚಿಸಲ್ಪಟ್ಟರೂ, ಅವರ ಸ್ಥಾನಮಾನವು ಸೇರಿಸಲ್ಪಟ್ಟ ಮೀಸಲುಗಳಾಗಿ ಬದಲಾಯಿತು, ಮತ್ತು ಅವರು ಕೊಲಂಬಿಯಾ ಯುನಿವರ್ಸಿಟಿ ಪ್ರಯೋಗಾಲಯದಲ್ಲಿ ಕೆಲಸ ಮುಂದುವರೆಸಿದರು. ಈ ಅವಧಿಯಲ್ಲಿ, ಅಶ್ಕಿನ್ನ ಸ್ವಂತ ಖಾತೆಯಿಂದ, ಮೂರು ನೊಬೆಲ್ ಪ್ರಶಸ್ತಿ ವಿಜೇತರು ಹಾಜರಿದ್ದರು.ಆಶ್ಕಿನ್ ತನ್ನ ಕೋರ್ಸ್ ಕೆಲಸವನ್ನು ಮುಗಿಸಿ ತನ್ನ B.S. 1947 ರಲ್ಲಿ ಕೊಲಂಬಿಯಾ ವಿಶ್ವವಿದ್ಯಾಲಯದ ಭೌತಶಾಸ್ತ್ರದಲ್ಲಿ ಪದವಿಯನ್ನು ಪಡೆದರು. ನಂತರ ಅವರು ಕಾರ್ನೆಲ್ ವಿಶ್ವವಿದ್ಯಾಲಯದಲ್ಲಿ ಪಾಲ್ಗೊಂಡರು, ಅಲ್ಲಿ ಅವರು ಅಣು ಭೌತಶಾಸ್ತ್ರವನ್ನು ಅಧ್ಯಯನ ಮಾಡಿದರು. ಇದು ಮ್ಯಾನ್ಹ್ಯಾಟನ್ ಪ್ರಾಜೆಕ್ಟ್ ಮತ್ತು ಅಶ್ಕಿನ್ರ ಸಹೋದರ ಜೂಲಿಯಸ್ ಅಶ್ಕಿನ್ರ ಯುಗದಲ್ಲಿ ಯಶಸ್ವಿಯಾಗಿತ್ತು.ಇದು ಹಾರ್ನ್ಸ್ ಬೆಥೆ, ರಿಚರ್ಡ್ ಫೆಯ್ನ್ಮನ್ ಮತ್ತು ಆ ಸಮಯದಲ್ಲಿ ಕಾರ್ನೆಲ್ನಲ್ಲಿರುವ ಇತರರಿಗೆ ಆರ್ಥರ್ ಅಶ್ಕಿನ್ರ ಪರಿಚಯಕ್ಕೆ ಕಾರಣವಾಯಿತು. ಅವರು ತಮ್ಮ ಪಿಎಚ್ಡಿ ಪಡೆದರು. 1952 ರಲ್ಲಿ ಕಾರ್ನೆಲ್ ವಿಶ್ವವಿದ್ಯಾನಿಲಯದಲ್ಲಿ ಪದವಿಯನ್ನು ಪಡೆದರು, ನಂತರ ಕೊಲಂಬಿಯಾ ವಿಶ್ವವಿದ್ಯಾಲಯದಲ್ಲಿ ಅಶ್ಕಿನ್ ಅವರ ಮೇಲ್ವಿಚಾರಕನಾಗಿದ್ದ ಸಿಡ್ನಿ ಮಿಲ್ಮನ್ರ ಮನವಿಯ ಮತ್ತು ಶಿಫಾರಸಿನ ಮೇರೆಗೆ ಬೆಲ್ ಲ್ಯಾಬ್ಸ್ಗೆ ಕೆಲಸ ಮಾಡಿದರು.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
*Frontiers in Optics 2010. The Optical Society.
*
*National Academy of Engineering: Member listing
*National Academy of Sciences: Member listing
*Ashkin's Book on Atom Trapping
*Frederic Ives Medal

ವರ್ಗ:ನೋಬೆಲ್ ಪ್ರಶಸ್ತಿ ಪುರಸ್ಕೃತರು
ದತ್ತುರಿ ಗಿಡ

ದತ್ತುರಿ ಗಿಡ ಮೆಕ್ಸಿಕೊದಲ್ಲಿ ಕಂಡುಬರುವ ಗಸಗಸೆ ಜಾತಿಯ ಒಂದು ಸಸ್ಯವಾಗಿದೆ. ಪ್ರಪಂಚದ ಅನೇಕ ಭಾಗಗಳಲ್ಲಿ ವ್ಯಾಪಕವಾಗಿ ಇದನ್ನು ನೈಸರ್ಗಿಕವಾಗಿ ಬೆಳೆಸುತ್ತಾರೆ. ದತ್ತುರಿ ಗಿಡ ಅತ್ಯಂತ ಗಟ್ಟಿ ಸಸ್ಯವಾಗಿದೆ. ಕಡಿಮೆ ತೇವಾಂಶ ಪ್ರದೇಶದಲ್ಲಿಯೂ ಇದು ಬೆಳೆಯುತ್ತದೆ. ಈ ಗಿಡವನ್ನು ಪಶ್ಚಿಮ ಅಮೇರಿಕಾದ ಸ್ಥಳೀಯರು ಮತ್ತು ಮೆಕ್ಸಿಕೊದ ಕೆಲವು ಭಾಗಗಳು ಸೇರಿದಂತೆ ಅನೇಕ ಜನರು ಔಷಧೀಯವಾಗಿ ಬಳಸುತ್ತಾರೆ

=ರಾಸಾಯನಿಕ ಘಟಕಗಳು=
ದತ್ತುರಿ ಗಿಡದ ಬೀಜಗಳು ೨೨-೩೬%ದಷ್ಟು ಮಸುಕಾದ ಹಳದಿ ಅಲ್ಲದ ಖಾದ್ಯ ತೈಲವನ್ನು ಹೊಂದಿರುತ್ತವೆ. ಆರ್ಗಮೊನ್ ಎಣ್ಣೆ ಅಥವಾ ಕಟಾರ್ ಎಣ್ಣೆ, ವಿಷಕಾರಿ ಆಲ್ಕಾಲಾಯ್ಡ್ಸ್ ಸಾಂಗುರಿನೈನ್ ಮತ್ತು ಡೈಹೈಡ್ರೊಸುಂಗುರಿನೈನ್ ಅನ್ನು ಹೊಂದಿದೆ. ಬೀಜಗಳು ಒಡೆದಾಗ ಬೀಜಕೋಶಗಳು ತೆಳು ಹಳದಿ ಲ್ಯಾಟೆಕ್ಸ್ ಅನ್ನು ಸ್ರವಿಸುತ್ತದೆ. ಈ ಆರ್ಗಮೊನ್ ರಾಳವು ಬೆರ್ಬರೀನ್ ಮತ್ತು ಪ್ರೊಟೊಪಿನ್ ಅನ್ನು ಹೊಂದಿರುತ್ತದೆ.

=ವಿಷತ್ವ=
ಬೀಜಗಳು ಬ್ರಾಸ್ಸಿಕಾ ನಿಗ್ರ (ಸಾಸಿವೆ) ಬೀಜಗಳನ್ನು ಹೋಲುತ್ತವೆ. ಸಾಸಿವೆವನ್ನು ದತ್ತುರಿ ಬೀಜಗಳಿಂದ ಕಲಬೆರಕೆ ಮಾಡುವುದರಿಂದ ಇದು ವಿಷಪೂರಿತವಾಗಿದೆ. ಭಾರತದಲ್ಲಿ ಇದರ ವಿಷದ ಹಲವಾರು ಪ್ರಮುಖ ಘಟನೆಗಳು ವರದಿಯಾಗಿವೆ. ಕಟ್ಕರ್ ಎಣ್ಣೆ ವಿಷವು ನಿರ್ದಿಷ್ಟವಾಗಿ ಕಾಲುಗಳ ತೀವ್ರವಾದ ಊತ ಉಂಟಾಗಲು ಕಾರಣವಾಗುತ್ತದೆ.

=ಔಷಧೀಯ ಬಳಕೆ=

ಮೆಕ್ಸಿಕೊದ ಸೊನೊರಾದ ಸೆರಿಎಂಬಲ್ಲಿ ದತ್ತುರಿ ಗಿಡವನ್ನು ಹಸಿಯಾಗಿ ಮತ್ತು ಒಣಗಿಸಿ ಮೂತ್ರಪಿಂಡದ ನೋವು ನಿವಾರಣೆಗೆ, ದೇಹವನ್ನು ಶುದ್ಧೀಕರಿಸುವಲ್ಲಿ ಸಹಾಯಮಾಡುವ ಒಂದು ದ್ರಾವಣವನ್ನು ತಯಾರಿಸಲಾಗುತ್ತದೆ. ಮಲೇರಿಯಾ ಚಿಕಿತ್ಸೆಗಾಗಿ ದತ್ತುರಿ ಗಿಡದ ಚಹಾವನ್ನು ಬಳಸುತ್ತಾರೆ. ಇಡೀ ಸಸ್ಯವನ್ನು ಚಹಾ ತಯಾರಿಸಲು ಬಳಸಲಾಗುತ್ತದೆ ಮತ್ತು ಸಾಧ್ಯವಾದಷ್ಟು ಚಹಾವನ್ನು ರೋಗಲಕ್ಷಣಗಳು ಕಣ್ಮರೆಯಾಗುವವರೆಗೆ ಕುಡಿಯುತ್ತಾರೆ. ಜಟಿಲವಲ್ಲದ ಮಲೇರಿಯಾ ಚಿಕಿತ್ಸೆಯಲ್ಲಿ ಇದರ ಬಳಕೆಯನ್ನು ಪ್ರಾಯೋಗಿಕವಾಗಿ ಅಧ್ಯಯನ ಮಾಡಲಾಗಿದೆ.

=ಉಪಯೋಗ=
ದತ್ತುರಿ ಗಿಡದಿಂದ ಜೈವಿಕ ಇಂಧನವನ್ನು ತಯಾರಿಸುತ್ತಾರೆ. ಸ್ಫಟಿಕದಂತಹ ಮ್ಯಾಂಗನೀಸ್ ಕಾರ್ಬೋನೇಟ್ನಲ್ಲಿ ದತ್ತುರಿ ಗಿಡದ ಎಣ್ಣೆಯನ್ನು ಬಳಸಲಾಗುತ್ತದೆ.
=ಉಲ್ಲೇಖ=

ವರ್ಗ:ಔಷಧೀಯ ಸಸ್ಯಗಳು
ಗೆರಾರ್ಡ್ ಮೌರೊ

**ಗೆರಾರ್ಡ್ ಆಲ್ಬರ್ಟ್ ಮೌರೊ** (; 22 ಜೂನ್ 1944)  ವಿದ್ಯುತ್ ವಿಜ್ಞಾನಿ ಮತ್ತು ಲೇಸರ್ಗಳ ಕ್ಷೇತ್ರದಲ್ಲಿ ಫ್ರೆಂಚ್ ವಿಜ್ಞಾನಿ ಮತ್ತು ಪ್ರವರ್ತಕ.ಅವರು 2018 ರಲ್ಲಿ ಭೌತಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿಯನ್ನು ಪಡೆದರು, ಡೊನ್ನಾ ಸ್ಟ್ರಿಕ್ಲ್ಯಾಂಡ್ ಜೊತೆಗೆ ಚಿರ್ಡೆಡ್ ನಾಡಿ ವರ್ಧನೆಯ ಆವಿಷ್ಕಾರಕ್ಕಾಗಿ, ಅಲ್ಟ್ರಾಶಾಟ್-ನಾಡಿ, ಅತಿ ಹೆಚ್ಚು-ತೀವ್ರತೆ (ಪೆಟಾವಾಟ್) ಲೇಸರ್ ಕಾಳುಗಳನ್ನು ತಯಾರಿಸಲು ಬಳಸಿದ ತಂತ್ರ. 1994 ರಲ್ಲಿ, ಮೌರೊ ಮತ್ತು ಮಿಚಿಗನ್ ವಿಶ್ವವಿದ್ಯಾನಿಲಯದ ಅವನ ತಂಡವು ಅಯೋನೀಕರಣದ ಮೂಲಕ ಸ್ವಯಂ-ಕೇಂದ್ರೀಕರಿಸುವ ವಕ್ರೀಭವನದ (ಕೆರ್ ಪರಿಣಾಮವನ್ನು ನೋಡಿ) ಮತ್ತು ಸ್ವಯಂ-ಹಾನಿಕಾರಕ ವಿವರ್ತನೆಯ ನಡುವಿನ ಸಮತೋಲನವು ವಾತಾವರಣದಲ್ಲಿ ಟೆರಾವಾಟ್ ತೀವ್ರತೆಯ ಲೇಸರ್ ಕಿರಣದ ಅಪರೂಪದ ಅಂಶವನ್ನು "ಫಿಲಾಮೆಂಟ್ಸ್" ಇದು ಕಿರಣದ ತರಂಗ ಮಾರ್ಗಗಳಾಗಿ ವರ್ತಿಸುವ ಮೂಲಕ ವಿಭಿನ್ನತೆಯನ್ನು ತಡೆಗಟ್ಟುತ್ತದೆ.

ಅಲ್ಟ್ರಾ-ಶಾರ್ಟ್ ಆಪ್ಟಿಕಲ್ ಪಲ್ಸ್’ ಗಳನ್ನು ಲೇಸರ್ ಕಿರಣಗಳ ಮೂಲಕ ಉತ್ಪತ್ತಿ ಮಾಡುವುದನ್ನು ಮೌರೊ ಮತ್ತು ಸ್ಟ್ರಿಕ್​ಲೆಂಡ್ ಜಂಟಿಯಾಗಿ ಸಂಶೋಧಿಸಿದ್ದಾರೆ. ಇದು ಅತ್ಯಂತ ಕಡಿಮೆ ಪ್ರಮಾಣದ ಮತ್ತು ಅಧಿಕ ತೀವ್ರತೆಯ ಲೇಸರ್ ಕಿರಣಗಳ ಕಂಪನವಾಗಿದೆ.

## ವೃತ್ತಿಜೀವನ
2005 ರಿಂದ 2009 ರವರೆಗೆ ENSTA ನಲ್ಲಿ ಲೇಬರ್ಟೊರೆರ್ ಡಿ ಆಪ್ಟಿಕ್ ಆಕ್ವಿಕ್ಯೂ ನಿರ್ದೇಶಕರಾಗಿದ್ದರು.ಅವರು ಎಕೋಲೆ ಪಾಲಿಟೆಕ್ನಿಕ್ನಲ್ಲಿ ಹಾಟ್ ಕಾಲೇಜ್ನ ಪ್ರಾಧ್ಯಾಪಕರಾಗಿದ್ದಾರೆ ಮತ್ತು ಎ.ಡಿ. ಮೂರ್ ಡಿಸ್ನಿಶಿಶ್ಡ್ ಯೂನಿವರ್ಸಿಟಿ ಪ್ರೊಫೆಸರ್ ಎಮೆರಿಟಸ್ ಅವರು ಮಿಚಿಗನ್ ವಿಶ್ವವಿದ್ಯಾಲಯದಲ್ಲಿ 16 ವರ್ಷಗಳ ಕಾಲ  ಭೋದನೆ ಮಾಡಿದ್ದಾರೆ. ಅವರು 1990 ರಲ್ಲಿ ಮಿಚಿಗನ್ ವಿಶ್ವವಿದ್ಯಾಲಯದಲ್ಲಿ ಸೆಂಟರ್ ಫಾರ್ ಅಲ್ಟ್ರಾಫಾಸ್ಟ್ ಆಪ್ಟಿಕಲ್ ಸೈನ್ಸ್ ಸಂಸ್ಥಾಪಕ ನಿರ್ದೇಶಕರಾಗಿದ್ದರು. 1973 ರಲ್ಲಿ ಪಿಯರೆ ಮತ್ತು ಮೇರಿ ಕ್ಯುರಿ ವಿಶ್ವವಿದ್ಯಾನಿಲಯದಿಂದ ಪಿಹೆಚ್ಡಿ ಪದವಿಯನ್ನು ಪಡೆದ ನಂತರ, ಇವರು ಎನ್ಎಸ್ಟಿಎ ಮತ್ತು ಎಕೋಲೆ ಪಾಲಿಟೆಕ್ನಿಕ್ನ ಲೇಬರೋಟೈರ್ ಡಿ ಆಪ್ಟಿಕ್ ಅಕ್ವಿಕ್ಯೂಯಲ್ಲಿ ಅಲ್ಟ್ರಾಫಾಸ್ಟ್ ಸೈನ್ಸಸ್ನಲ್ಲಿ ಸಂಶೋಧನಾ ಗುಂಪನ್ನು ಮುನ್ನಡೆಸಿದ್ದರು.

ನಂತರ ಅವರು ಯುನೈಟೆಡ್ ಸ್ಟೇಟ್ಸ್ಗೆ ಹೋದರು ಮತ್ತು 1977 ರಲ್ಲಿ ರೋಚೆಸ್ಟರ್ ವಿಶ್ವವಿದ್ಯಾಲಯದಲ್ಲಿ ಪ್ರಾಧ್ಯಾಪಕರಾಗಿದ್ದರು, ಅಲ್ಲಿ ಅವರು ಮತ್ತು ಅವರ ನಂತರದ ವಿದ್ಯಾರ್ಥಿನಿ ಡೊನ್ನಾ ಸ್ಟ್ರಿಕ್ಲ್ಯಾಂಡ್ ಅವರು ವಿಶ್ವವಿದ್ಯಾಲಯದಲ್ಲಿ ಪ್ರಯೋಗಾಲಯಕ್ಕಾಗಿ ಲೇಸರ್ ಎನರ್ಜೆಟಿಕ್ಸ್ನಲ್ಲಿ ನೊಬೆಲ್ ಪ್ರಶಸ್ತಿ ವಿಜೇತ ಕೆಲಸವನ್ನು ಮಾಡಿದರು.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
*
* Laboratoire d'Optique Appliquee 
* Ecole Polytechnique, Palaiseau
* Center for Ultrafast Optical Science

ವರ್ಗ:ನೋಬೆಲ್ ಪ್ರಶಸ್ತಿ ಪುರಸ್ಕೃತರು